1 — ITOGIN ARTEAN\nIdatzi nahi baduzu, eduki ezazu katu bat.\nUrte amaieran Colette heldu zen gurera, udaberrira arte geratzekotan. Halaxe egin genuen tratua. Ekarri, lehenago ekarri zuen semeak, baten batek urtebetetzean oparituta. Ukabilaren tamainakoa zen, ile-larru kanela eta zuria, muturraren alde batean orban iluna. Horixe gustatu zitzaidan gehien, aurpegiaren asimetria eta betokerra izatea.\nSekula ez naiz animalia zalea izan, higuina edo beldurra eragiten didate. Alabaina, hunkitu egin nintzen semeak piztia txikiari maitte-maitte nola egiten zion ikustean: neure amaren berbakeraren antza hartu nion, iloba jaioberria zenean besoetan hartzen zuenekoa.\n— Gaur bai, geratu dadila —esan nion—, baina bihar eroan ekarritako bidetik.\nBatetik bestera maleta eta ordenagailu eta liburu eta enparauekin ibiltzen banaiz, ez nintzen aurrerantzean hasiko katu-kaiolarekin ere. Ezen, goiz ala berandu, neuri ere hedatuko zitzaidan katua artatzeko ardura.\n— Miramarren utziko dugu, ama. Kito arratoiak betiko.\nAbenduko hotzekin baina, errukitu egin nintzen katakumeak orduak ematen zituelako ortuko etxetxoan giltzapeturik, eta baimena eman nion semeari etxera aldi baterako ekartzeko.\n— Colette ipiniko diogu izena.\n— Arra da baina.\n— Berdin da. Ea izen horrekin inspirazioa ematen didan.\nHorrenbestez, jostailu batzuk eta ur-katilua bistara ipini, eta miradoreko gabon-argiak ere piztu nituen ongi-etorri zeremonia egiteko. Atea irekitzearekin batera, katuak salara egin zuen. Bertan daukat idazmahaia, aititak antzina eginiko apalategi baten kontra, eta azpian kaxa bat, xal pare batekin, lanean hozkirritzen naizenerako. Colette bertan kurubilkatu zen.\nHalaxe irabazi ninduen, bere tokia aukeratzean. Kontua da espabilatua iruditu zitzaidala, mahaipeko kaxa horrek, Poloniako adiskide batek eskuz apainduak, idazkune hau daukalako pintatuta: La vita è bella.\nEderra da bizitza.\nOhetik jaiki eta nire aurpegia ispiluan ikusi nuenean, ezker begia biratuta neukan, gauean igarotako larriminaren froga.\nAmesgaizto bat zen kausa.\nHerriko uhartean. Ekaitza, tximisten argi-unadak suspentsezko filmetan legez. O. eta biok aurrez aurre, txilioka, olatuen zaratak ez digulako uzten elkarri entzuten. Bat-batean haize-bolada batek bultzatu egin gaitu eta lurrera jausi gara, ni ahuspez belartzara; bera ertzera, labartza aldera. Zintzilik geratu da amildegian. Besoak luzatu ditut berari eusteko. Heldu, heldu, diotsat. Alferrik. Jausi egin da ilunpean. Izuak hartu nau, ez dut haren gorputza uharrian txikituta ikusi nahi. Hebain eginda nago, besoetako hezurrak lokatuta. Baina so egitera ausartu naizenean, ohartu naiz ondo erori dela: zangalatraba geratu da harkaitz baten gainean, apar artean. Orduan harkaitza mugitzen hasi da, txalupa baten antzera, eta eraman egin du astiro, berak besoekin arraun egiten duela. Ez du gora begiratu, ez du ezta eskua jaso ere niri agur egiteko.\nAmetsa berari kontatu ahal izan baino lehen esan zidan:\n— Bakarrik egon nahi dut.\nMediokritatearen hesian planto eginda geunden, noiz gozotan, noiz mingots, batak bestearen gustua egiteko saiorik ez egiteaz gogaituta. Alabaina, zeharo erasan ninduen bat-batekotasunak.\nAdioaren ordua iluna izaten da, niretzat sikiera. Ez dut hemen zertzeladarik emango, patetikoa bailitzateke minaren aldakiez beste behin ere jardutea.\nMinari ezin zaio utzi aginteaz jabetzen.\nHortaz, Bilboko etxera alde egin nuen. Lanean aterpetuko nintzen eta hiriarekiko lokarriak indarberrituko nituen. Ez nengoen neure onenean, ezta hurrik ere, baina kapaz izan banintzen Korrikaren lipdubean parte hartzeko, noiz eta despedidaren biharamunean, lorra lepora eta segi aurrera. “Inporta duena ez da zenbateko indarrarekin zanpatu gaituzten; axola duena da zenbat indar geratzen zaigun zanpatuak izan eta gero”. Hala dio Gonçalo M. Tavaresek Bidaia bat Indiara liburuan.\nUsatuta nago hor egoten, hausturen galerian. Horma labainegiak ditu gora egin eta beste aldera atoan pasatzeko. Labainak dira hormak oroitzen dugun zorionak eraiki dituelako. Zoriona —zorionaz dugun oroitzapena— likatsua da eta itsatsi egiten zaigu azalean. Ahal izanez gero, eraikin iruzurrezko hori jo eta eraitsiko genuke, baina hori ezin da mailuz egin: pentsamoldea da aldatu beharrekoa, esfortzu iraunkorra eginda.\nBanekien esku biekin hartu beharko nituela bai mina, bai erresumina, eta usaindu, ukitu eta oretu, bola bat egin eta irentsi, neure metabolismoaren parte bihurtu eta pixkanaka iraitzi arte. Banekien O. eta bion historiaren hezurrak neuk batu beharko nituela, neuk erre.\nAtea ireki orduko orban zurixka bat ikusi nuen sarreran. Azukrea zela begitandu zitzaidan, edo esne-hautsa. Fardelak sartu arte ez nintzen konturatu mantxatzarra itogin batek eragindakoa zenik. Ur-turrusta uherrez umelduta zeuden koadroak, kristaletan sugandilak ibili izan balira legez. Behegaineko oholak buxatuta, batzuk hozberoagatik kraskatuta. Karamelu likidoa zirudien potxingo likits bat zapaldu nuen sukaldean. Dindilizka zegoen horma-papera, tarteka banderola zimur bihurtuta. Bitrozeramikan igeltsua, gortinak blai, erlojua geldi.\nPolita ironia, norbera habitat psikikoa berratontzeko premian egon eta habia fisikoa desastre eginda topatzea.\n— Berriz jausi da ura —abisatu nion goiko auzokoari.\nAurrekoa baino —gorozki-urak nire dutxara iragazi zirenekoa baino— hondamendi larriagoa zen.\nLanbas, trapu eta baietak dantzatu eta gero, besaulkian jesarri nintzen itoginei adi.\nIlun nengoen uragatik. Ilun hausturagatik. Ilun, halaber, ez nuelako lortu Colette kaiolan sartzerik nirekin ekartzeko. Molde eskasekoa ni, heltzen nion bakoitzean erpeka egiten zidan eta amore eman behar izan nuen. Horrek ere deslai sentiarazten ninduen.\nBiharamunean ordenagailuari lotu nintzaion, aspaldian hasi baina behin eta berriz alboratutako liburuari segida emateko asmo sendoa hartuta. Oraindik ez neukan izenbururik, baina intuizioak hezurrak iradokitzen zizkidan: sinbolo horrek batasuna eman ziezaiokeen nire lanari, azalean hasi, eskuetatik jarraitu, begian geldiunea egin eta gorputzaren barrenengoetara jo gurako lukeen miaketan.\nSemeak ekarri zuen Colette pare bat egunetara. Katua zuzen joan zen estudiora, salto egin zuen nire jarlekura eta bertan kukutu zen, pantaila ezagunaren auran edo neure usainarenean ez dakit. Etxeko animalien eta gure artean sortu ohi den lotura ezin da ulertu norberaren larruan bizi arte.\nGero txinatarrera joan ginen afaltzera. Atsekabe sorta gorabehera, altxagarria gertatu zitzaidan semearen bisita. Bizitza ederra zen, nola ez ba. Alabaina, aldameneko mahaian isil-isilik afaltzen zeuden hiru emakumeei erreparaturik, Chejoven Hiru ahizpak antzezlaneko itaun urdurigarri hartaz oroitu nintzen: “Bizitza ederra da, bai. Baina hori itxura besterik ez bada?”.\nKonponketak hasita, igeltseroa ez zenean, pintorea neukan etxean; pintorea ez zenean, zurgina; zurgina ez zenean, peritua; peritua ez zenean, iturgina. Lanez gainezka eta lanerako paradarik ez, tirriki-tarraka egiten nuen aurrera, lur elkorrean ortozik bezala. Bizitza zapata-lapur maltzurra izaten da batzuetan.\nColette seietarako hasten zen miauka. Ohe gainera egiten zidan brinko, ohetik komodara, komodatik armairura, armairutik berriz ohera. Ileak lazteko moduko lanturua zerabilen, eta nazka puntua ematen zidan bere parteei etengabe miazkaka ikusteak. Sofa lauskituta zeukan pixa-txirrio amorratuekin.\nTxanda eskatu nion albaitariari eta esandako orduan eraman nuen, semea pediatrarenera eramaten nueneko sentiera antzekoarekin. Xiringa sartu zionean, madarikatu egin nuen gizona, katua pittin bat lasaitzen ez saiatzeagatik.\n— Laurak aldera deituko dizut bila etortzeko. Anestesia pasatutakoan, betiko martxan ibiliko da. Di-da egingo dugu dena, ez du ezer igarriko.\nBila joan nintzenean, ordea, larru zarpail bustia zirudien. Egon nintzen albaitariari esatekotan ea ba ote zekien ganaduetatik aparte bestelako animaliarik tratatzen, baina mihiari haginka egin eta mater dolorosa baten pareko etxeratu nintzen.\nKaiola irekita, ozta-ozta atera eta plaust jausi zen Colette. Zutitu arren, albokera erortzen zen behin eta berriro. Odol-jarioa uzten ari zen baldosetan. Altzoan hartu eta siestako mantan batu nuen. Ez zuen zirkinik egiten, buztana ere zurrun. Egiazki estutu nintzen, akaso gazteegia zen ebakuntza gainditzeko.\nNeure burua ikusi nuen beragan: desanparoa, oinaze orokor kokatzen zaila, baten baten besoa sorbaldan igartzeko premia: norberaren buruarekiko errukia erreakzio ia ekidinezina pentsamenduaren distortsioak arteztu ezean.\nEuriak legarra zirudien kristalen kontra.\n— Suspertu egin behar dugu biok ala biok, txiki —egin nion laztan.\nLurrin-kandela bat isiotu eta atoan zabaldu zen menda-usaina salan. Gustura erreko nukeen zigarro mentoldun bat, egun hartako kontsolazio-saria.\nAlias Grace nobelan esaten du Margaret Atwoodek: “Istorio baten barruan zaudenean, bizi duzunean, ez da istorio bat izaten, nahasmena baizik: orro ilun bat, itsumena, beira hautsi eta egur ezpalduen sakaila; etxe bat haizetearen erdian bezala edo izozmendiek zanpaturiko edo ur lasterretara bultzaturiko ontzi bat bezala, barruan daudenak hori eragozteko ezer egin ezinik daudela. Gero, soilik gero bihurtzen da narrazio antzeko zerbait. Kontatzen ari zarenean, zeure buruari edo beste norbaiti”.\nHorretan ari naizela uste dut.\nUdaberri osoan Miramarri kasurik egin ez eta oihanduta zegoen.\n— Nire kuadrillakoak prest daude belarra mozteko —iragarri zidan semeak.\n— Eskerrak… Zuek arduratu lurraz; etxetxoa garbitzea neure kontura.\nAdela eta bion artean garbitu genituen hautsak eta parasma-metxak. Lan eskerga izaten da hangoa. Ez naizenez inori mesederik eskatzekoa, gero eta trabesago egiten zait lursaila gobernatzea: hola-hala sasitzari kontra eginda, konforme. Palmondoa behintzat sanoturik zegoen. Halandaze, mezua bidali nien lagun batzuei San Juan egunean zain izango nindutela ortuan, palmondo-hosto moztu berriekin eraturiko aterpean kopaua egiteko.\nBizitzak adarrak ederrak ditu: inork ez zuen izan etortzerik. Ea ba. Ez naiz munduaren zilbor-botoia.\nAitzitik, edonor bezala, neure bizialdian gauza franko galdutakoa izan arren sekula lagunik galdu ez izanaz harro nengoen hau, iluntze hartan hasi nintzen adiskidetasuna zer den zalantzan jartzen.\nSinistu gura izaten dugu gauza batzuk ez genituzkeela inoiz jasango, ez genituzkeela inola ere onartuko eta, hala ere, jasan eta onartu egiten ditugu, uneoro. Aitzakiak topatzen ditugu besteek gurekin dituzten akatsak zuritzeko, gure premiak bistan ez uztearren.\nEtxeratu nintzenean, Colette ez zen ageri. Beti egoten zen atondoan, kalera ihes egiteko lixto. Sukaldean ere huts. Atzeko balkoia zabalik utzia nuela konturatzean, ikaratu egin nintzen: ez zatekeen ospa egiten zuen lehen aldia. Deika hasi nintzaion, lotsa pixka bat emateko moduan, egia esanda: katuaren izenak oihartzun egiten zuen kantoian.\nBurutaldi txar andana hasi zitzaidan erpeka. Neure errua izan da. Ez dut behar bezala jagon. Ez nuke jasango berriz ez ikustea. Kale-katuekin alde egingo du betiko... Abandonatuaren letania, katuarentzat bezainbeste hanka biko patariei ere aplikatzeko modukoa. Eztarria gorgoritotan urratu zitzaidanean atera zen sofaren azpitik. Erran-merran dultzeak xuxurlatu nizkion, hemen errepikatuko ez ditudanak neure buruarekiko errespetuz. Orduantxe sinatu genuen gure leialtasun ituna.\nHurrengo egunak erretiratuta eman nituen. Oi, Sormenaren Zauria! Oi, Isiltasunaren Habia! Ni, beti jarlekura estekatuta, bizikide bikaina nintzen katuarentzat; katua niretzat, presentzia perfektua, bon-bon ez zenean, ron-ron.\nColette ez zen William S. Burroughsek deskribaturiko mixina bezain praktikoa: “Bakarrik dabilen katua naiz. / Eta niretzat berdinak dira supermerkatu guztiak. / Katuak ez du zerbitzurik eskaintzen. / Katuak bere burua eskaintzen du”.\nNeu ere ez nintzen supermerkatu arrunta.\n2 — IGNIS FATUS\nBakarrik ote nagoen galdetzen diozu\nzeure buruari: ba bai, bakarrik nago (…).\nBakarrik baldin banago,\nkostan izoztutako txalupa baten tinkotasunez nago,\nzer den badakiena urteko azken argi gorrian,\nbadaki ez dela ez izotz, ez lokatz, ez neguko argi,\nezpadaze egur hutsa, erretzeko dohainarekin.\nPozoia jan eta gero arratoiak ezkutatu egiten dira hiltzeko. Hilzorian ez, baina pozoia irentsi duenaren atakan bai, banengoen. Gaixotu egin nintzen.\nArrazoimena norabide zuzenean jarri arren, matxinatu egin zitzaidan gorputza. Urdaileko minsorrak, edo hesteetakoak, edo umetokikoak —ez nekien zehazki nongoak, baina bai sabela alderik alde minberaturik neukala— ez zidan tregoarik ematen. Gorputzean azaleratu zitzaizkidan A egoeratik B egoerara igaro bitartean kudeatu beharreko trantsizio-sintomak (desamodioaren zaputza, teoriaren eta praxiaren arteko erroitza zeharkatzeko estura, nahieza onartzeko tenple falta, arimaren farrastak eta beste).\n— Ezin dut gehiago —kexatu nintzaion J.ri—. Eraman ni norabait, ospitalera edo zoroetxera.\n— Ez batera, ez bestera. Baztanera asteburu-pasa.\nOstatura heldu ginenerako J.ren adiskide bi azaldu ziren, berak deituta. Ohean etzanarazi ninduten. Emakume adintsuenak zapitxo batekin igurtzi zidan bekokia; besteak sabeleko orbainak haztatu zizkidan, ebakuntzen marka zaharrak.\n— Sumatzen ditut korapiloak —esan zuen ahapeka.\nGero zer edo zer esplikatu zidan erlojuaren orratzei buruz, eta galdetu zidan ea ezagutzen nuen San Inazioren baba deritzon landarea, huraxe hartzea komeni zitzaidala. Ezetz nik: santu-santetan aditua naiz, baina botanikan ez.\n— Bihar etxeko sagarrak ekarriko dizkizugu. Urdailean igarriko diozu batik bat, zukuak erraiak babesten ditu eta.\nSabai-leihotik zuhaitzen firfira sartzen zelarik lo-susta barea egin nuen aspaldiko partez, Donamariako dorretxearen ohol onduetatik hurbil.\nEta gaitz batek tokia utzi zion beste bati. Txandakatuko ez balira, akabo gu.\nOkularistak ez zidan ezer berririk esan, kirurgia behar nuela, osterantzean erremediorik gabe itxiko zitzaidala ezkerreko zuloa.\nMadame Staëli turbanteak nola niri egunen batean partxeak ukitu exotikoa emango zidala airatzen nuen honi, pupu egin zidan atzeraezintasunaren segurtasunak. Medikuak harriduraz hartu zuen nire galdera:\n— Gomendio bera emango zenidake zure ama, emaztea edo alaba banintz?\n— Nire tartekoa bazina, begi hori antzina konpondurik izango zenuke.\n— Ados. Dena den, esku artean dudan liburua amaitu nahi nuke lehenago.\nNola. Institutuko sasoian aurreikuspen barik zirriborratzen nituen orritzar koadrikulatuak, idazteari ekite hutsak ekartzen zuelako zer idatzia; oraingoan, ordea, itopuntuan aurkitzen nintzen.\nIruditzen zitzaidan Coletteren antza neukala, ikusi ezin denarekin olgetan. Batzuetan mesilla aurrean makurtu eta zelatan geratzen zen, azpian zer edo zer balego legez; beste batzuetan oldartu egiten zen, argiaren baitan formaren bat bereizi eta hura ehizatu nahian bezala.\nNire egunerokoa badaezpadako pasarte soltez betetzen hasi zen, aliritzira.\nVirginia Woolf: “Ezinezkoa da bizitza aurkitzea bizitza saihestuta”.\nHomeopatak esango lizuke: “Aska ezazu lasta behingoz”. Oftalmologoak: “Kontzentra zaitez gainean duzun ebakuntzan”. Lanbideko edozein langilek: “Ez zara lotsatzen, kakatzan dagoen jendetza ikusita, mainaka ibiltzeaz?”. Gurutzetako zuzendariak: “Erdu errondatxo bat egiten gurera”. Kaleko edonork: “Zuk ez duzu telebista ikusten ala?”.\nB.k eguzki-lore baten argazkia bidali dit Urbionetik. “Argi ona emango dizu”. Horrelakoetan sinistu beharra al daukat.\nBukowskik goretsi egiten zuen katuek hogei ordu lotan emateko duten gaitasuna: “Izaki hauek nire irakasleak dira”. Colette, zu ere dolce vita-ren maisua... markes bizimodu horrekin ez nintzateke urrunera helduko.\nArraro dago baina. Deprimitu egiten al da euriarekin? Ala berau ere ondoezik dabil?\nSemeak deitu dit Bilboko etxetik:\n— Ez hartu disgusturik…\n— Zer gertatu da? Ondo zaude?\n— Bai, ni bai, baina uriola daukagu berriro. Etorri lehenbailehen.\nEtxea erreka eginda dago, Jainko maitea. Aurrekoan, behin konponketetan sartuta, nire logela zuriz pintatzeko aprobetxatu nuen. Nire intimitatea ezagutu dutenek txoko horretan utzitako tindu emozionalak ezabatzeko modua iruditu zitzaidan. Alabaina, urak, sabaitik tantaka, lizunezko loreak ernearazi ditu ohazalean. Barreari eman diot Emily Dickinsonen imitazio apala izan nahia karikatura bilakaturik ikustean.\nG.k, nire kexen errepertorioa entzunda, ezaugarri duen baikortasuna erakutsi dit:\n— Apurtuko da zirkulua.\n— Oinak lokatzetan sartuta bezala sentitzen naiz, beti arazo berberak, zauri berberak…\n— Zuk pentsatu arren, denbora ez dago geldi. Taroteko ermitaua ere han doa, makila eta kriseilua eskuan… Zeu lez. Ez zaizkio oinak ikusten tunikapean eta ematen du geldi dagoela, baina joan doa.\n— Seguru, martxa honetan neuri ere ile-bizar zuriak irtengo.\nPilak ipini dizkiet etxean geldi zeuden erloju guztiei.\nMetamorfosia abian da hamsterra akabatzeko. Jira eta jira aritu zara luzaroegi, norakorik gabe, alerta, gurpil itsu batean atzituta, noriaren inertziatik jaitsi ezinik. Dena (izan) da errepika absurdoa.\nIntsektuek, anfibioek, moluskuek, krustazeoek, knidarioek eta ekinodermo askok burutzen dute metamorfosia. Zuk, ordea, ez marmoka, ez igel, ez tximeletarik ez duzu bisualizatzen sofan part botata ematen dituzun kikil-orduetan. Sugea ikusten duzu zuk, isatsa ahoan sartuta, biribila osatuz. Uroborosa, biribila biribilean biraka: borroka alferrikakoa, gertaeren izaera ziklikoa eta eginahalak egin arren zerbait berria has dadin oztopatzeko ezintasuna adierazten duen sinboloa.\nTximeleta zuri bat igogailuan. Iragarpen ona. Ez, sitsa da. Logikoago da hori. Burlaka ari zitzaidala begitandu zait: “Sitsa naiz, gaueko tximeleta, sutatik ihesi su-argiz aseta”.\nBarruan su txikia duena bera ere hotz? Ez, nahitaez.\nAmandak arrastaka eramaten nau Karola gruaraino, euri-garotan nahiz zaparradatzan. Bera da neure garabia. Amanda deitzen diot, bere benetako izena beste bat izan arren, dena errazteko duen dohainagatik. Itsuneska, beti zurkaitza jartzen.\nZirkuluak hipnotikoak dira. Hipnosiari eskapan, irudi linealetan kontzentratzen naiz: errepideetako erdibitzaileak, zinta koloredunak, zerumuga, hari-txirrikak, serpentinak, halako gauzak.\nZerrendak ere egiten ditut. Enumerazioek zirkulua eteten laguntzen didate. Adibidez, alboratu beharreko depresio-itemak: arropa-leungarria hozkailuan gordetzea; giltzak egunean hirutan galtzea; botoiari sakatu gabe igogailuari itxarotea; O. lau aldiz une eta toki berean klonatuta ikustea...\nJenny Holzer: “Lagun zaharrak hobeto daude iraganean”.\nZer da, ba, lagun izatea? Egotea. Eta egoten jarraitzea.\nIgeri egiten dut. Ehun besakada, ehun eta berrogeita hamar, berrehun besakada, berrehun eta berrogeita hamar. Palada bakoitzean, arao bera: “Independentzia, independentzia…”. Aldarrikapen politikoa ematen du nire leloak. Ikusi nahi ez dudan jende aldratxoa ere ikusten dut batzuetan. Bihotz-zimiko bakoitzeko, kontsigna bera esaten dut isilka: “Begiratu argirantz!!!”.\nErre handiak dituenak ur hotzari ere ihesi.\nAsko ibiltzen naiz hondar hezean, oinatzekin ahalik eta lerro zuzenenak grabatuz (zirkulua apurtzeko). Kapela eta betaurreko ilunak ditut aliatuak inor arrima ez dadin nire barne-bakarrizketa errepikakorra etetera.\nEzagun batzuekin egin dut topo. Doluminak eman dizkiet aita oraintsu hil zaielako.\n— Ama zertan da?\n— Erresidentzian sartu dugu, ez dugu izan beste erremediorik. Burua galduta dauka, eta bueltaka eta bueltaka ibiltzen da, aurrera eta atzera… Zoratu beharrean eduki gaitu.\nBuelta eta buelta, aurrera eta atzera, jostailu mekaniko baten moduan. Errukarria, esan dut neure artean. Florak ere biribilak marrazten zituen orduan hospizioa zenera joan nintzaion azkenetan.\nAntzar Eguna Urbian pasatu dut (laino zarratua zegoen, ez dut Jaungoikoa ikusi). Bakarrik nago. Ba-ka-rrik. Ba-kar-ba-ka-rrik.\nBorondatezko bakartzearen uhartearen barrenean bada beste uharte bat, berezko bakardade asegaitzarena. Sarritan ezikusiarena egiten diozu islote horri. Tranpa egitea da hori ez aitortzea.\nL. etorri da.\n— Joango gara kontzertura?\nHara eta hona nabil, geratu gabe, eta hona eta hara eta harantzago joanda ere, barrenak urre margulduaren koloreko tristurak hartuta itzultzen naiz beti etxera.\n— Ez dakit…\n— Nola ezetz! Saiatu zara zeure burua goitik ikusten? Ikusten dugunaren ikuspegia aldatzea geure burua aldatzea da.\n— Hain samurra delakoan… Ematen du ez zaizula inporta nire pairamena.\n— Zauria ondo garbitu behar da, eta gero ondo josi, ondo itxi dadin —erantzun dit, jostun maratzaren keinuak eginez.\nNabari zaio medikua dela.\nEz dut abastorik ematen mukizapiekin. Negartia eta feminista, la artista de la pista.\nNoiz bihurtuko da hau guztia irudirik gabeko filma. Noiz etorriko dira egun berriak, lor-kate zaharrik bakoak.\n“Atsekabe guztiak dira eramangarriak istorio bihurtuz gero” dio Karen Blixenek Afrikako gutunetan.\nBaina ni azazkalik gabe geratzen ari naiz barne-muinen labirintoan atzaparka.\nIdazteak ere badu jito zirkularrean ibiltzetik: neure buruaren ardatzaren inguruan biraka ari naiz; eta halatsu, neure istorioen inguruan ere biraka. Errotazioa eta traslazioa, zorabioaren higidurak.\nTerapeutikoa izan liteke amesgaiztoak gogoratzea? Herrixkara heldu orduko ate-leihoak oholez tapatu eta iltzez josten zituzten Erdi Aroko nekazarien zuhurtziarekin ari naiz.\nKirofanoan. O. eta biok, ahuspez, bakoitza bere angarilan, izara banarekin estalita. Hotz izugarria. Premia larrian gaude biok ala biok. Zirujaua hurbildu zaigunean, O.k besoa jaso, eta esan dio: “Neu naiz lehenago”.\nNon erneko da orekaren landarea? Enbarazuek —izurriak, hausturek, itoginek, gorputzaldi eskasak— ereindako desertuan? Ala munarriek —semeak, idazkuntzak, katuak, lagun horiek— babestutako lugorrian?\n—Batzuetan erradikala izan beharra dago —esan diot E.ri.\n— Helburua norberaren ongizatea bada bai —erantzun dit.\nHorrexegatik, berak ekarritako sushi bandeja biak likidatu ditugu, erradikalki.\nIgnis fatus, sasisua. Magia dirudien arren, fenomeno kimiko sinplea da. Antzinakoentzat, ilunetan ikusten zituzten gar horixka edo urdin haiek hildakoen arimak ziren, purgatorioan sartu artean alderrai zebiltzanak munduan.\nKanposantuak ziren halakoak hautemateko toki onak, giza hezurretako fosforoak airearekin kontaktuan gasa askatzen duelako lurretik ez oso gora, sugarra sortuz. Hilerrietan ez ezik, zingiretan eta urloetan ere atzeman daitezke halako su-lamak, materia organiko ustelkorretan aberatsak diren parajeetan.\nBalio ote du azalpen horrek adierazteko gu ere su engainagarriak garela? Kapaz gara babak eltzetik ateratzeko; falta direnen ausentzia geure egiteko; amodioaren balio absolutuan ez sinesteko; patuaren seinaleak interpretatzera jolasteko; maite-jolasei azken aukeraren bat emateko; bizitzari zer eskatu eta zer ez bereizteko; eta denboraren joanak emandako gal-irabaziak onartzeko.\nBularrean grabaturik ditugu, domina batek idazkuna lez, geure gida-lerroak. Eta tupustean, badator bizitza, eta putzada batekin, su-distira itzaltzen du.\nAmak denda itxi zuenean gordetako oihaletatik egokiena apartatu duzu: kotoi zuria, lauki mehe marroi eta grisaxkekin, Coletteren ile-larru hiru kolorekoari polito emango diona.\nGauean arnasa aztoratuta eta ahoa lehor esnatu zara, lotarakoan ohera eroandako ardurak iratzarrita. Ordu biak eta hogei. Txabusina jantzi eta logelatik sarrerara joan zara argia pizteke. Semearen zurrunga arinak aditu dituzu pasilloan.\nEsna zegoen Colette ere, begiak txilotuta baina niniak handi. Ezagun duzu begirada hori: hondartzara hilaurren heldutako izurde bati ikusi zenion lehen aldiz, umetan.\nSabelak dun-dun egiten zion. Antibiotikoa jogurtean urtuta ematen saiatu zara. Ez du irentsi. Eskua muturrera arrimatu eta atzamarrak milikatu dizkizu. Alabaina, bizkarra ukitzekoa egin orduko, fu egin du. Apo-apoan zutitu eta pauso batzuk saiatu ditu alfonbran jarritako eskuzapian etzateko. Mau zaurgarria. Berba batzuk esan dizkiozu, inoren isilean esaten direnetakoak.\nOhera bueltatu zarenean, zaratek inguratu zaituzte: behegainaren krakadak, ahots ulergaitzak, intziriak, astrapala difuso bat zeure buru barrukoa: ama, osaba eta aitaren herio-gauetako hotsen testura, soilik lo-beila garratzetan aditzen den zurrumurru formabakoa, etxean karrusel fantasma bat martxan jarri izan balitz bezalakoa. Iluntasunak eta hezurretarainoko hotzak iragartzen dute agonia, berdin da urtaroa.\nNegar ala barre? I love you, Nina Simone.\nBeste zerrenda bat: Ain't got no air. Ain't got no faith. Ain't got no man. Ain't got no love. Ain't got no mother. Ain't got no father. Ain't got no brother. Ain't got no aunts. Ain't got no uncles. Ain't got no some friends. Ain't got no veil…\nI've got my mouth. I've got my teeth. I've got myself. I've got life. I've got my lives.\nTxistarra begietan, eta gorpu.\nOihalean batuta eraman dugu Miramarrera. Inkonte-belarrak hartu ditut beheko hormaren kontra, neguko lore goiztiarrenak. Zuloa, berriz, alde eguzkitsuan egin dugu, kanpotik sartzen diren katuek gustuko duten tokian. Peluxezko kalatxoria ere lurpera, soinu-kaxa kenduta. Zuloa estali ondoren, txabolatik baldosa bi ekarri eta gainean jarri ditu semeak.\n— Menditik azeriren bat jaitsi eta lur bigunean aztarrika has ez dadin, jan egingo luke bestela.\nColette. 2017-2018. Requiescat in pace.\nEtxean, La vita è bella idatzita duen kaxa garbitu, eta betiko tokian utzi dut, mahaipean, folioz beteta.\nAin’t got no cat.\n3 — DISTANTZIAZ\nEzer ez, hustasun hotz eta eder bat besterik ez.\nAiratuko dugu hau edo bestea, baina askoz errazago konpontzen ditugu orotariko mila arazo bihotz apurtu bat baino. Baina hori aho txikiarekin esatea dagokigu.\nBihozminaren troka lakarra zeharkatu bitartean, eta batzuetan baita gero ere, alde egitea izaten da harrapatuta egondakoaren irrikarik sinesgarriena. Zauden tokitik urruntzeko senari ekintzarekin erantzuteak duintasuna elikatzen du, edo bederen, bai horren antzeko sentipena.\nRachel Cusken Kudos nobelako pertsonaia baten esanetan: “Nekien bakarra zen sufrimenduak berari loturik zeramala halako ohore moduko bat, bizirauteko kapaz izanez gero, eta posible egiten zidala egiarekin harreman intimoagoa eratzea, itxuraz behintzat, nahiz eta, izatez, agian, hori beti eta betiko tokian geratzearen leialtasunaren berdin-berdina izan”.\nNobela horren izenburua Prestigio da gaztelaniaz, jatorrizkoarena baino mendreagoa, grekerazko hitzak ospea edo aintza esan nahi baitu (Homerok, esaterako, heroien botere magikoa izendatzeko erabiltzen du). Paradoxa zoragarria da izaki arruntok —antiheroiok— geure burua garaile paratzea zergatik eta geure gatazketan geure printzipioekin engaiatzeagatik.\nDistantzia da nire lekua\nDistantzia da nire lekua.\nNagoen tokian airezko zutabeen gainean\npara ditzaket nire barrukiak eta tu egin sasijainkoei.\nHaien ahotsek harramazka egiten didate atzetik\nloreak landatzera jartzen naizenean\nedo aurpegia haize alde duen karrabasoari so egitean.\nHemen askatasunaren baliokide dira hesteetako mina,\nzapatu iluntzea leihotik begira,\nLachesis Mutus zaporeko arnasa geldoa,\nhezurren krakada konpainia-piztiarik gabe,\nasfaltoan zapaldutako tximeleta zuri-beltza.\nEuriak ezabatu egin du nire argazkia bazterretan\n(horrek esan nahi du lagunek ez nautela aipatzen\neta azkenerako denok sinistu dugula inoiz ez naizela izan).\nHor kanpoan, esferen balsak tiobiboen soinua dauka,\nbaina norentzat da melodia hori?\nInfernua bakarka sekula zeharkatu ez\nedota itzulerako bidea abiatu orduko prestatzen dutenentzat.\nNik neure buruarekin egiten ditut biltzarrak\nhitzek pagamendua eskatzen duten gela hutsetan:\nBihotzean zepoa eta garunetan izarrak,\nausikika hausten ari naiz kateak nahiz hariak,\noroit dudan zorionarekin zer egin ebatzi bitartean.\nDistantzia da nire lekua orain.\nDenik eta beldurrik kabroiena menderatu dut, isolatuta geratzeko beldurra. Begirakune batzuetan abisuak igartzen ditut. Badakizu zer gertatzen zaion kometari kordela apurtzen zaionean? Bere kabuz jarraitzen du pixka batean, baina azkenerako lurra jotzen du danbatekoa hartuta.\nMetakognizioaren dohaina ote daukat? Inori esleitzen dizkiot nire autu-mautuak.\nNeure baitarako esaten dut agian haize-bolada demas bat etorri eta espazioan urrun ere urrun eramango duela ni naizen kometa hori.\nEz, ni ez naiz kometa bat: meteorito bat naiz.\nLehen satelite bat nintzen, baina nire kosmosa zaharkituta geratu da.\nGeldialdi asko egin dugu talaiatik aurrera, aldats pikoan. M.J.k denari egiten dizkio argazkiak: belarrei, harriei, artaditik hara atzematen den labarrari. Otoio gainera heldu gara, lehenengo aldiz ni. Tximeleta laranja bat dabil tontorra seinalatzen duen porlanezko zilindroari birundaka.\n— Hau da dena?\n— Zer espero zenuen ba?\nSentsazio bera izango ote dut txarra txarrari pilatu zaion aldikada hau atzean utzitakoan… Nire irudikazioetan ereinotzezko koroaz apainduta ikusten naiz, garaipenaren ikurraz beztitua.\nM.J.k dio berak mendira egiten duela distantzia hartzeko.\n— Erre-erreta egon naizenean hirutan ere igo naiz egun berean.\n— Ez zara makala.\n— Hurrengo batean iluntzean etorriko gara. Beste soinu batzuk entzuten dira.\n— Zurekin segurtatuta daukat entrenamendua.\n— Eta nik zurekin entretenimendua.\nBai, eskua eman behar izan dit haitzartetik jaisteko. Gainera, hiru bider egin dut oka. Tripala itzelak dauzkat gaur.\n— Horrela zabiltza oraindik? Bat-batean gonbitoka hastea ez da normala.\n— Usatuta nago minarekin.\n— Hori ere ez da normala.\nHilekoaren gaitzminaren antzekoa da, baina dena eskuinaldean batuta. Etxera heldutakoan ohean etzan naiz.\nHilekorik gabeko emakumea naiz aspalditik. Hala ere, grabitatearen legearen eraginak ageri dituen gorputz honetan betiko grina bizi da: bakardadeak ez dit oraindik odola gatzatu.\nAldizka faltan hartzen dut elkarlagun bat; besteetan, ordea, higienikoagoa deritzot bakarrik egoteari. Garraztasun barik diot.\nEta deitura propio bat akuñatuz gero? “Andre usatua”, esaterako. Ez da etiketa gutxieslea, zabala eta begirunetsua baino.\nAndre usatua naiz. Andre usatuak gara.\nGauza ugari egiten usaturik —ohiturik— gaude: ez gara hasi berriak.\nDenboraren joanak usaturik —higaturik— gaude: ez dauzkagu gaztetako dohainak, baina hori ez da kezkabidea belauneko artrosiaren edo kolesterolaren aldean.\nEta bat baino gehiago malamaneran usaturik —erabilirik— gaude: inoren komenientzian aritu izan gara, trebatugabeen akatsa eginez.\nStop. Flagelazioaren zartailuak azeleratu egiten du gurpil antzuaren abiadura. Zatoz, loa, atsedenaren urloa!\nAurrizkien aroan nago. Konfiantza dut des- aurrizkiak noranzko egokian eramango nauela.\nZerrenda bat buruz eginez lokartu naiz: desokupatu, desatxiki, desaktibatu, desartikulatu, desmaitatu, desarmatu, desasmatu, deskonektatu, desintoxikatu…\nLo txikia egin dut. Gustura zabalduko nituzke izterrak gizon bat hartzeko eguerdiko argi betean.\nErdi lo erdi esna egoten naizen tarte lausoetan irudiak etortzen zaizkit, edo esaldi gogoangarriak, mataza iradokiorrak. Afrikako kanta batekin oroitu naiz. Neskatxek kantatzen dute, eskuekin lurra joz lehenik, izter biak gero, bularrak eta masailak azkenik: “Bakea eta zoriona bitez nire izter artean. / Lilura sortu eta zora dezatela nire izter hauek. / Ez dadila sekula esna / nire bularren gainean etzango den gizona”.\nLokartu dadila gizon bat nire bularren gainean… Ez asperduraz, arraioa.\nPicassoren akuarela bat daukat horman, Biluzi bi eta katu bat. Gizonaren burua andrearen sabelpean sartuta, eta katua erne, plazerari begira. Ai, Colettetxu.\nColettek —kalean batutakoa izateko manera egokiak ikasiak— ez zion harramazkarik egiten nire logelako ateari bera kanpoan utzi eta O.ri abegi egiten nionean. Ezin dut esan azken aldietan nire gorputza xanpain-kopa bat zenik pasioz gainezka, baina bazuen askitxo burbuila fresko eskaintzeko.\nAzken Gabon zaharretan ez nuen mahatsik erosi, nahita. Maitasuna mahats mordo batekin konpara daiteke: bikaina da beteta dagoenean, baina lastimagarria garauak han-hemen falta zaizkionean. Guk garau nahitaezko bat falta genuen, fedea. Badakit garau hori ez dela nahikoa bi amorante betierean lotzeko; bai, ordea, ezinbestekoa, elkarrengandik ez bakantzeko.\nBeste Coletteren katuekin akordatu naiz. Asko eduki zituen: Franchette, Pinichette, Kiki-la-Doucette, Mini-mini… Bereziena, One and Only. O ber O. Neure O. ere halakoxea.\nO.: zirkulua, zuloa, ostia, zauria…\nO.: zero zenbakia.\nAmetsetan egin dut loaldi laburrean.\nTaxi batean. Ama eta biok. Berak, ilea laztandu ahala, esaten zidan: “Trankil, pasa da dena, pasa da dena…”. Pentsatu nahi nuke taxi eder hori bizitza dela.\n4 — KATUAREN TESTAMENTUA\nazkenean galeraren zerrenda ankerretan\ngurutza ditzagun elkarrekin, maite,\nMiradoreko sabaian ateratako arrakalatzarra konpontzera etorri dira. Aberia horretan, gaitz erdi, goikoek ez dute izan zerikusirik.\n— Badakizu eraikinak mugitu egiten direla, bestela erditik apurtuko lirateke —esan dit eskaiolistak—. Miresgarria da eraikinen adimen naturala.\nEsaldi hori buruan nerabilela egin dut topo metroan semearen ikastolatik ezagun dudan aita batekin. Lanbrotua zuen keinua.\n— Dena ondo?\nErantzutean ukitua egin dio gorbatari:\n— Ez ba. Lan bila nabil. Elkarrizketa batetik nator. Gure adinean, eta hara…\nEmazteak ez du lanik egiten etxetik kanpo, eta alabak ez ditu ikasketak amaitu oraindik. Dardarizoa eragin dit beste arrakala mota horren mehatxuak. Baikortasuna behartuta opatu diot zorte ona.\nA.ren baserrira joatea erabaki dut, abisatu gabe. Denboratxoa da haren berririk ez dudala. Doia daukat makaldurak hartuta dagoela. Hori ere bere “ganberara” —bere irla laiotzera— erretiratzekoa da. Ez da leihora agertu autoa aditzean eta ez dit atea berehalakoan ireki. Aurrez aurre izan dudanean, argalduta topatu dut.\n— Ez dut baimenik beharko zugana etortzeko, ezta?\nBegiak umeldu zaizkio.\n— Badakizu ezetz.\nBarrura sartzean, pintura-ontziak ikusi ditut sarreran, baten bat tapa kenduta, lehortzear.\n— Etxea margotzen hasi nintzen, baina ezin izan dut jarraitu.\n— Eta ez dakizu deitzen ala?\n— Neure kabuz egin behar dut.\n— Batzuetan ezin izaten da dena egin norberaren kabuz.\n— Egin nahi.\n— Zu beti temati… Baina normala da porru eginda egotea, hainbeste urte zeure indar hutsez laiaketan.\nBere kikara eskaini dit, niretzakorik ipini gabe. Zurrut egin diot. Sofan jesarrita dago, mantan batuta. Aurpegian irakurri dit galdera.\n— Poza galdu dut… Eta denbora aurrera doa.\nIsilik geratu gara.\n— Kemenak tarrat egiten digu batzuetan. Zer deritzozu berton geratzen banaiz domekara arte? Goizetik jaikiko gara etxea pintatzeko. Bion artean.\n— Bai zera.\n— Gogoratzen zara ordenagailua lapurtu zidatenean zelan egon nintzen? Zazpitan zazpi aldiz bada ere, hortzak erakutsi behar zaizkio bizitzari.\n— Eskerrak gutxi falta zaidan jubilatzeko.\n— Ez legoke txarto bidaiatxo bat egitea elkarrekin, ezta?\n— Bai, baina kruzerorik ez, pretendiente guztiak akaparatzen dituzu eta.\nAfaria prestatu dut biontzat. Bihar ere argituko du egunak.\nMusika klasikoa ipintzen dut gidatzen dudanean. Entzule baten txakurra Beethovenen Pastorala-rekin lasaitzen da. Beste baten kardantxiloari Boccheriniren minue batek ekartzen dio kanturako gogoa. Gizon batek Verdiren esklaboen aria dedikatu dio hil berri zaion katuari.\nZenbat plastada jotzen nizkion Coletteri. Ordenagailu gainetik pasatu eta ipuin oso bat borratu zidan behin. Gizajoa, aspertu ere egingo zen nirekin. Tiraderan dauzkat haren lepoko urdina eta peluxearen soinu-kaxa. Batzuetan sakatu egiten diot, kalatxori faltsuaren grauak entzuteko.\nGogoko nuen, bada, katuduna izatea. Apalategiaren gorengo baldatik edukitzen nuen atento, harik eta salto egin eta hiztegiaren gainean etzaten zitzaidan arte, kasu egiteko. Neure eginda neukan Ray Bradburyren xelebrekeria: “Hauxe da sormenaren sekretu handia. Katuak bezala tratatzen dituzu ideiak: zeuri jarraika ipintzen dituzu”. Alderantziz bazen ere.\nFaltan hartzen ditut haren igurtziak etxera sartzean. Harekin ematen zuen argia beti zegoela piztuta. Ideia bila nenbilenean, buruan hazka egiten nion. Galderak topatzen nituen sarriago erantzunak baino: Eroapentsua zara? Beteko duzu dema, arauak zainduta? Zer lehenetsiko duzu: egia ala edertasuna? Hausnartu duzu zer kontatu nahi duzun, zer ez? Badakizu absolutuaren bilaketa —dena delako hori—, batzuetan ito egiten dela bere obsesioak iraungita?\nColetteren argazkiak, mahai gainean, akuilatu egin nau. Bizi zelarik, lagunartea egin zidan; heriotzarekin, iragarri zidan niretzat ere aldi bat amaitzen ari zela, beste bat hasi eta auskalo nora iristeko, baina ezinbestean pasatu beharrekoa.\nBizitzaren ederra galgunetik aldentzeko jartzen digun ariketa da.\nBeltza da, mertxika baten tamainakoa. Muturra zimurtuta dauka, titiari heldu guran legez. Legar artean dago, eguzkitan. T.k erreparatu dio Abaroa parkea zeharkatzean.\n— Amak bertan behera utzi du, antza.\nKontuz hartu eta belartzan ipini du. Baina katakumea harri-kixkirrietara lerratu da berriro. Eta berriro. Neure antza hartu diot, neure izatea eramaten ez toki gurira, zoruaren gogorrera baino.\n— Zer egingo dugu?\nEz zait galdera bat egiten ari.\nAntzinako pasadizo bat ekarri dugu hizpidera. Horixe dute ona txikitako lagunek, norberaren memoriaren osagarri izatea.\nNeska koxkorrak ginela, katakumeak topatu genituen behin eskailerape batean. Bakoitzak bat hartu eta zapatetan sartu genituen, musuzapiak izaratzat ipinita. Errubioa neurea, pinttanoa zeuk, beltza norentzat… Soba-soba egin genituen. Biharamunean itzuli ginenean, batak esne apur bat, besteak ura edo bestelako mizkeriaren bat generamatzala, atetara sartu eta zer edo zer biguna zapaldu nuen, oinpean piku heldu baten moduan plast egin eta galtzerdi zuriak odolez pikardatuta utzi zizkidana. Bonbilla mengelak erakutsi zigun amea azken kumea jaten.\n— Zer egingo dugu honekin? —ekin dit—. Hauxe izan dezakezu ordezkoa.\nEz. Abandonuaren iruntzia amarrak dira.\n— Ez dago ezer egiterik —erantzun diot, eta oinez egin dugu itsasargirantz.\nBueltan Miramarren sartu gara. Limoiak eta kalak hartu, eta alde egin du T.k. Ni bertan geratu naiz: egun ona da gaur erretura egiteko.\nFruta-arboletan, loreontzietan, lanabesetan sumatzen ditut etxeko zaharrak. Haien elkarrizketa imajinatu eta irribarre egin dut: hezurrek ez daukate ahorik.\nUrtarrileko arrats behera hau hain da argitsua, ia min ematen du begietan.\nEbakuntza atzean geratu da jada: aldamio bat josi didate begi-barrunbean, betazalak ebaki dizkidate hezurrean josteko, eta silikona endekatuak kauterizatu.\nPartxearekin ibili behar orbainak sendatu arte. Berbabiderik ez honetaz, ordea: eman nion behinola nire begi galduari berebiziko munta literarioa. Urteak geroago, ez diot trantze honi aparteko esanahirik atzeman nahi.\nAskatasuna poxpolo batekin has daiteke. Ahanztura ere bai.\nIrazeki dut erretura. Nahi nuke, baina agur, edo kito, edo the end esateko modu honek ez nau sentiarazten jainkosa baten pare.\nBadago hemen zer kiskali, denboraren poderioz ez dagokien lekua hartu duten lohiak eta sasiak, harriak eta zuztarrak. Errautsetatik ez da ezer jalgiko, Fenix hegaztirik ez; ongarrituko dute alorren bat, hala ere.\nBeste erraloa —zor-hartzekoena, azertu-akatsena, pauso legitimo nahiz ilegitimoena—, hezurren erretura, paperean egin dut arian-arian, bizitzak eta sasibizitzak janaritua.\nDena da errekuntza, dena idazkuntza.\nLiburu hau burutzea gurpil hits eta sorgorgarri batetik askatzeko ekintza bat izan da niretzat.\nSemea agertu da ezustean.\n— Egin dituzu zure errekaduak ala?\n— Bai. Orain zeuri laguntzera nator.\nEderra da semea.\nNeure zimurrak sentitzen ditut, uko egiteak, inkognitak, ikarak, zauskadak.\n— Ez, keagatik da.\n— Benetan, ama, zer moduz zaude?\n— Aurrera beti —erantzun diot, gure pasa-hitza.\n— Badakizu ni zure trintxeran nagoela. Edonork ez du egiten zuk egin duzuna.\n— Zer egin dut nik…\n— Zepoan atrapatuta egon eta hanka erauzten duen animaliarena.\nEstu besarkatu dut.\nAi, txotxolatxu hori, diot neure kolkorako, larri-txandek ez dizute ehun urte iraungo. Tira, zarena ez bazina, atzoko neska, gaurko andrea, bihozkaden soinuan dantzan… Orain odola, orain erraiak, orain birikak edota burmuina sartzen dituzu jokora, txandaka, kirol-partida batean bezala, ordezkoen aulkian zain bat edo bestea eduki eta gero.\nIluntzen ari du. The sunshine fills my hair and dreams hang in the air… Pareko etxean baten batek musika ozen jarrita dauka. It’s a wonderful, wonderful life… Horra ba, testamentua.\nEta hala esanda uzten dut oraintxe, azken puntua jarriz, Coletteren hezurrak fuksien azpian daudela, Miramarren, 2019ko urtarrilaren 29an.


XIXth International Congress of History of Science. XIXème. Congrès International d'Histoire des Sciences. XIX Congreso Internacional de Historia de la Ciencia. Zaragoza, 22-29 August/Août/Agosto 1993 - Dipòsit Digital de Documents de la UAB\nPàgina inicial > Articles > Articles publicats > XIXth International Congress of History of Science. XIXème. Congrès International d'Histoire des Sciences. XIX Congreso Internacional de Historia de la Ciencia. Zaragoza, 22-29 August/Août/Agosto 1993\nCita bibliogràfica -- Enllaç permanent: https://ddd.uab.cat/record/34632\nXIXth International Congress of History of Science. XIXème. Congrès International d'Histoire des Sciences. XIX Congreso Internacional de Historia de la Ciencia. Zaragoza, 22-29 August/Août/Agosto 1993\nPublicat a: Dynamis : Acta Hispanica ad Medicinae Scientiarumque. Historiam Illustrandam, V. 12 (1992) p. 350-356, ISSN 2340-7948\nAdreça alternativa: https://www.raco.cat/index.php/Dynamis/article/view/108102\nAdreça alternativa: https://www.raco.cat/index.php/Dynamis/article/view/108101\n1 p, 20.3 KB\nRegistre creat el 2009-02-25, darrera modificació el 2021-07-18


Mari Luz Iñarra Palomino: "Nire produktuak guztiz ekologikoak dira" - Getxo - Hiruka.eus\nMari Luz Iñarra Palomino: "Nire produktuak guztiz ekologikoak dira"\nIker Rincon Moreno 2016-06-27 10:43\nMari Luz Iñarrak sortu du Landalore enpresa.\nMari Luz Iñarra Palomino algortarra biologoa da. Mundu osoan garapenerako lankidetzan ibili izan da, ingurumenari lotuta. Hala ere, 2014an proiektu berri bati ekin zion: xaboi eta baltsamo ekologikoak eta beganoak egiten hasi zen, Landalore enpresa sortu ostean.\nAEBetako Smithsonian Institut-eko Folklive Festivalak zure produktuak erakutsiko ditu euskal produktuen azoka ekologikoan...\nEurak ipini ziren nigaz harremanetan; antza, webgunean nire produktuak ikusi, eta gustukoak izan zituzten. Niretzat, egindako lana errekonozitzea da hori. Izan ere, horrek bestelako merkatu batzuetara hedatzeko aukera eskaintzen dit. Halaber, produktu ugari erosi dizkidatenez, lortutako etekinakaz enpresan inbertitzeko aukera ematen dit.\nZelan egiten dituzu xaboiak eta baltsamoak?\nBetidanik egin diren bezala egiten ditut, baina teknika modernoak ere erabilita. Xaboia, azken finean, azido eta oinarri bategaz osatzen da. Hala, sosa edo potasa uretan nahastu, eta olioak gehitzen dizkiot. Horrela, xaboia eta glizerina lortzen dut. Antzina baserrietan, animalien olioakaz egiten ziren xaboiak, baina nik landare-olioak erabiltzen ditut. Baltsamoak ere, landare jatorria duten argizariakaz egiten ditut. Nire produktua guztiz ekologikoa eta beganoa da.\nZerk ezberdintzen ditu gainerako produktu komertzialetatik?\nOhiko kosmetikatik, kontu askok! Horietan produktu kimiko ugari erabiltzen dira; askotan alergiak eta beste hainbat arazo sor ditzakete. Etxean egindakoen artean ere, batzuetan esaten dute naturalak direla, baina egiatan ez dira ekologikoak... Nik gauza horiek guztiak zaintzen ditut; bizitzeko proiektua izatea gura dut, baita izaera soziala izatea ere.\nNon eros daitezke zure produktuak?\nLaborategia Algortan daukat, eta xaboiak eta baltsamoak Getxoko hainbat dendatan saltzen ditut, esaterako Musuz Musun eta Txalupan. Ile-apaindegi eta denda ekologiko batzuetan ere aurki daitezke, baita Interneten ere. Gainera, azoka ekologikoetara ere joaten naiz normalean.\nEta etorkizunari zer deritzozu?\nHasiera gogorra izaten dabil, gutxika bidea egiten noa, gauzak ondo egin gura dituzunean ez dagoelako lasterbiderik. Etorkizunean, egindako lana errekonozitzea eta denda propio bat izatea gura nuke; hori da helburua.


Herriari entzun eta AHT gelditzeko eskatu du Batasunak | AHT-ren Aurkako Asanblada\nJoan den larunbatean Gasteizen egin zuten manifestazioari dagokionean, zera adierazi du: «Han bildutako jendetzak mezu garbia helarazi zuen, orain dela AHT gelditzeko garaia, alegia». Talde abertzalearen esanetan, Gasteizko mobilizazioak eta herrietan egiten ari diren herri kontsultek erakusten dute desinformazioaren eta inposizioaren bideak ez dutela balio. «Hori horrela, komunikabide publikoek hartu duten ildo desinformatzailea ere salatu nahi dugu. Herriak eta herritarrek benetako informazioa nahi dute, herritarren bizkar ezin baita inoizko azpiegitura erraldoiena eraiki», adierazi du.\nBatasunak, halaber, AHTren lanak gelditzeko mobilizazioaren premia aipatu du. «Kalera ateratzeko, gure oposizioa adierazteko garaia da, ez gaude prest nahi dutena egiten uzteko». Alde horretatik, igandean Ordizian egingo duten manifestazioarekin bat egin zuen talde abertzaleak. «Herritarron garaia da, gure iritzia eta kontrako jarrera adierazteko garaia».


Vino con Libros / Wine & Books Cottage | Planak zure txakurrarekin | Dog Vivant\n¿Bazenekien A Cañizako Vino con Libros / Wine & Books Cottagen txakurrak ongi etorriak direla? Descubre este y muchos más en Dog Vivant\nAparteko eskaintzak Dog Vivanteko kideentzat?: Agua, Camita, Bebedero/Comedero,\nKapazitatea: 2-5 PAX


Led DMX argia > industrial led lighting > 220W LED koordenatu karratua\nTxina industrial led lighting 220W LED koordenatu karratua esportatzaile\nIturria for industrial led lighting 220W LED koordenatu karratua Guzhen Town fabrikatzaile, Zhongshan City, Guangdong probintzia, Txina\nFabrikatzaile bat industrial led lighting 220W LED koordenatu karratua Guzhen Town, Zhongshan City, Guangdong probintzia, Txina\nFabrikatzaile bat industrial led lighting 220W LED koordenatu karratua GuangDong Txinan.\nTxina Guangdong ospetsua industrial led lighting 220W LED koordenatu karratua Fabrikatzaileek eta hemen zerrendatzen dira Karna Argiztapena.\nTalde hau honako hau da: industrial led lighting 220W LED koordenatu karratua\nIturria for industrial led lighting 220W LED koordenatu karratua\nProduktuak egiteko industrial led lighting 220W LED koordenatu karratua\nTxina industrial led lighting 220W LED koordenatu karratua handizkariak\nZhongshan industrial led lighting 220W LED koordenatu karratua esportatzaile\nZhongshan industrial led lighting 220W LED koordenatu karratua handizkariak\nZhongshan industrial led lighting 220W LED koordenatu karratua hornitzaileak eta LED lanparak, LED bonbillak eta hodiak, diodoak, auto argiztapen sistema, LED argiztapena, LED linternak, opor argiztapena, downlights, kale argiak, sabaiko argiak, horma lanparak, lorategiko argiak, linternak eta torches, sabaiko fokuak, , LED uholdeen argia, LED argiztapen argia, LED biguna, argia argia, LED sabaia argia, LED argiztapen argia, LED neon hodi, LED argia, LED lanpara\nGuangdong industrial led lighting 220W LED koordenatu karratua hornitzaileak eta LED lanparak, LED bonbillak eta hodiak, diodoak, auto argiztapen sistema, LED argiztapena, LED linternak, opor argiztapena, downlights, kale argiak, sabaiko argiak, horma lanparak, lorategiko argiak, linternak eta torches, sabaiko fokuak, , LED uholdeen argia, LED argiztapen argia, LED biguna, argia argia, LED sabaia argia, LED argiztapen argia, LED neon hodi, LED argia, LED lanpara\nGuzheng herria industrial led lighting 220W LED koordenatu karratua hornitzaileak eta LED lanparak, LED bonbillak eta hodiak, diodoak, auto argiztapen sistema, LED argiztapena, LED linternak, opor argiztapena, downlights, kale argiak, sabaiko argiak, horma lanparak, lorategiko argiak, linternak eta torches, sabaiko fokuak, , LED uholdeen argia, LED argiztapen argia, LED biguna, argia argia, LED sabaia argia, LED argiztapen argia, LED neon hodi, LED argia, LED lanpara


«Fikzioak funtziona dezake euskaraz: hori da albistea» | Bizigiro | Berria\n«Fikzioak funtziona dezake euskaraz: hori da albistea»\nGaur emango dute 'Altsasu' telesailaren azken atala, ETB1en. Saioak zenbat ikusle gazte izan dituen nabarmendu du Idurre Cajaraville ekoizleak\nAltsasu telesaila: gazteetako hiru herriko inauterietan. ETB Tamaina handiagoan ikusi\nGaur amaituko da Altsasu telesaila (ETB1, 22:30). Gaur amaituko da ETBk udazken honetarako prestatutako euskarazko telesailen eskaintza berezia (Go!azen alde batera utzita): Alardea aurrena (K2000 ekoiztetxearena), Hondar ahoak gero (Txintxua Filmsena) eta Altsasu azkena (Baleukorena). Berezia, ohiz kanpokoak izan baitira kantitatea, tramak eta horiek emateko moldeak.\n«Ikusle euskaldunek aukera izan dute kalitatezko fikzioa ikusteko», Idurre Cajaraville Altsasu telesaileko produktore eragilearen iritziz. «Fikzioak funtziona dezake euskaraz: hori da albistea».\nAltsasu-k gazteen artean izandako arrakasta nabarmendu du batez ere: 13 eta 24 urte bitarteko gazteen artean, lehen atalak %63ko audientzia izan zuen; bigarrenak, %27koa, eta hirugarrenak, %16koa. «ETBn gazteen audientzia eskasa izaten da, eta datu hori oso deigarria da; ikusten da gazteen artean interesa sortu duela».\nDatu orokorrak ere ETB1en batezbestekotik gorakoak izan dira, «oso onak»: lehen atalarena, %6,4koa; bigarrenarena, %4,6koa, eta hirugarrenarena, %3koa. Cajaravillek uste du hirugarren atalaren datuan eragina izan zuela abenduaren 23an emateak, Gabon giroko egun batean.\nDatuez gain, Cajaraville pozik dago telesailari buruz iritzi onak jaso dituztelako, «urtebeteko lan gogorra eta gero». Asier Urbietak zuzendu du Altsasu, eta Harkaitz Cano, Mikel Alvarez eta Andoni De Carlos izan dira gidoilariak.\nTelesaila Altsasuko auzian oinarrituta dago: gazte batzuek taberna batean liskarra izan zuten bi guardia zibilekin, 2016ko urrian, eta liskarra eta gero atxilotu, espetxeratu eta zigortu egin zituzten. Gertakari horietan oinarrituta dago, baina ez da dokumental bat, telesail bat baizik, fikzioa.\nTabernako liskarrik ez da agertzen, esaterako. Cajaravillek argitu du telesailaren muina ez dela tabernan gertatutakoa, eta helburua ez dela gertatutakoa argitzea: «Gertakari horrek protagonisten bizitzan eragindako aldaketei eman diegu garrantzia».\nGaurko atala epaiketari buruzkoa izango da. Epaiketan esandako guztien transkripzioa eskuratu zuten, eta handik hartu dituzte gaurko kapituluan epaiketan esango diren guztiak: «Atal honetan fikzio gutxi dago. Hitzez hitz agertzen da epaiketan esandakoa».\nAtalaren emanaldiaren ondoren, grabazioari buruzko programa bat eskainiko dute, 23:30ean: Altsasu, kamera atzean.\nETB1en eman eta gero, TV3 Kataluniako telebista autonomikoan emango dute, urtarrilean; TV3k parte hartu du telesailaren produkzioan. Hortik aurrera, saiatuko dira beste telebistaren bati saltzen, eta plataformei ere eskainiko diete.\nDiru eta denbora mugak\nETBk euskarazko telesailen eskaintza indartu du aurtengo udazkenean, baina telesail horietako batzuen arduradunek aipatu izan dute aurrekontuak oso mugatuak izan direla, eta lan erritmoak, berriz, oso azkarrak.\nBat dator Cajaraville: «Denboraz oso estu gabiltza, eta diruz ere bai, baina, antza, hau da markoa. Aurrekontuak gure telebistari egokituta daude, eta gure telebistaren aurrekontua oso murritza da. Nahikoa meritu daukagu, horrelako ekoizpenak aurrera ateratzen ditugulako». Cajaravillek herenegun arratsaldean ikusi zuen azken aldiz azken atala, telebistan gaur eman aurretik.\nEstutasunak estutasun, pozik dago emaitzarekin. Izan ere, urte askotako lehortea eta gero, agerian utzi dute kalitatezko fikzioa egin dezaketela euskaraz. «Erakutsi dugu Euskal Herrian beste edozein herrialdetako lantalde teknikoen eta artistikoen parekoak daudela», nabarmendu du.\nETBko arduradunek euskarazko telesailak eskaintzen jarraitzeko asmoa dute. Baita aurtengoak baino luzeagoak ere, istorioek edo haien garapenak hala eskatuz gero. Ekoizleak haiekin bilerak egiten ari dira, eta egingo dituzte, egindakoa baloratzeko eta aurrera begira hobetzeko, baita baldintzak ere: «Telesail hauekin garrantzitsuena zen birplanteatzea ETBn fikzioa egin daitekeela. Zaila da? Bai, baina lehen urratsa egin dugu».


EMAKUMEKOK PLANTO - Villabonako Udala\n2019 Martxoa 20\nToti Martinez de Lezea, Dantzari Eguna eta antzerkia\nPubliko guztiari zuzendutako kalitatezko kultur egitaraua\nKultur egitarauak kalitatezko kultur ekitaldi anitzak eskainiko ditu aste honetan ere. Kronologikoki, lehenengo hitzordua Toti Martinez de Leze...\nAranerreka eta kiroldegi atzealdeko baranda berriak\nOSATUZ planak Etxeondo auzoarekin duen konpromisoa bermatuz jarraitzen du\nAdministrazioaren azkeneko baimenak lortu ondoren, egurrezko baranda bat jartzeko lanak amaitu dira Etxeondo auzoko Aranerrek...\nBehera egin du nabarmen Udalaren zor publikoak\nIa milioi bat euro behera egin du 2014-2018 denboraldian\n2018ko eragiketarako finantzaketa sostenguaren helburua duen Aurrekontu Egonkortasunaren apirilaren 27ko 272012 lege Organikoak ezartzen duen mo...\nAste honetan, mota desberdinetako hainbat ekintza kulturalez beteta iritsiko da Amasa-Villabonako agenda kulturala. Kultur sailak publiko a...\n2019 Martxoa 11\nUdalaren balorazioa Martxoak 8aren inguruan\nOso positiboa, baina salatu behar diren hainbat ekimenekin\nUdal gobernu taldeak, Maite Izagirre buru duenak, oso balorazio positiboa egin du Udalak Emakumeen Nazioarteko Egunari lotuta antolaturiko...\nVillabonakoUdal 🎭 Kalitatezko kultur egitaraua: Toti Martinez de Lezea, Dantzari Eguna eta antzerkia 🎭 Agenda cultural de calidad:… https://t.co/TqbBVUHvqi\nVillabonakoUdal 🔰 Baranda berriak ipini dira Aranerreka eta kiroldegi atzealdean 🔰Nuevas barandillas en Aranerreka y trasera del po… https://t.co/5JxcCHBhqb\nVillabonakoUdal RT @bibe_me: GO❗AZEN 5.0 📆 Martxoak 16 Marzo | 19.00 📆 Martxoak 17 Marzo | 12.30 ➡ @Pausoka 👉 @VillabonakoUdal ▶ @GoazenETB 🎟 https:/…\nPost 2018 Martxoa 07\nHausnarketa horrexek eraginda, iaz mugimendu feministak emakumeen nazioarteko greba deialdi bat egitea erabaki zuen, non eta 70 herrialdetan baino gehiagotan; aurten, 2018an,“Emakumeok planto. Nosotras paramos” leloaren pean errepikatuko da. Grebaren xedea da emakumeen lanak gure gizartean duen inpaktua ikusaraztea eta lan hori aintzat har dadila eskatzea.\nHorregatik guztiagatik, ezinbestekoa da gizarteak aitortzea zaintza-lana eta lan erreproduktiboa ezinbestekoak direla bizitzaren iraunkortasunerako; zaintzen eta lan erreproduktiboaren inguruko jendarte mailako antolakuntza berri bat babestu beharra dago zeregin hori beste modu batera hornitzeko, gizonen erantzunkidetasuna sustatu beharra dago, gizartea antolatzeko modu honen ondorioz erabakimen- eta botere-guneetan emakumeen talentuaren galera dagoela ikusarazi behar da, antolakuntza- eta enpresa-kultura berdintasunarekin lerrokatu behar dira, eta bizitza pertsonalaren eta laneko bizitzaren kontziliazioa sustatuko duten zerbitzu publikoak indartu behar dira.\nEgoera honetaz, OHARTUTA, Amasa-Villabonako Udalak hitza ematen du:\n• Emakumeen greba orokorrarekin bat egingo duela, Udal honi informazioa emanez eta hura garatzeko bideak jarriz.\n• Baliabide material eta instituzional guztiak jarriko dituela Amasa-Villabonan antolatzen diren elkarretaratze eta jardueren berri emateko.\n• Udaletxeko balkoian bandera feminista jarriko duela, emakumeen grebaren aldeko ikur gisa.\n• Jarraituko duela, sentsibilizazio eta trebakuntza-programak garatzen, zaintzan eta etxeko lanetan gizonen erantzunkidetasuna sustatzeko eta erabakitzeko guneak emakumeekin partekatzeko.\n• Bere eskumenen alorrean lagunduko duela zaintza babesteko baliabideak eta zerbitzu publikoak garatu eta finkatu daitezen, eta zaintzen arloan erantzunkidetasun sozialerako komunitateko estrategien artikulazioa sustatu dadin.\n• Jarraituko duela udal politikan, programa eta proiektuetan genero-ikuspegia txertatzeko estrategia transbertsala garatzen.\n• Balioen transmisioa azpimarratuko duela, berdintasunezko gizartea lortzeko kultura-aldaketak eta banakako eta taldeko emakumeen jabetzea susta daitezen .\n• Zeharkakotasunez sartuko dituela bere genero-berdintasunaren politika eta sentsibilizazio eta formazio-programa guztietan sorburu, kultura eta erlijio desberdinetako emakume migratzaileen multzoak duen kalteberatasunaren irizpidea eta begirada.


jira-jira inda egon - Hiztegia - Gazte gara gazte\njira-jira inda egon. ad. (Parranda, alkohola, drogak, taberna-giroa) estar pedo, estar como una cuba. Mozkortuta egon/ibili. Atzo ardo-egune zan eta atsaldeko lauretako jira-jira inda neon… xiexta junber izen nun!(AN)\nSinonimoa(k): bokalak ahotik erorita ibili, ganbelakue euki, leka galantakin joan, kriston gixauakin ibili, melokotoia euki, txatxolia euki, makatzian ibili, gixa-gixa einde eon/ibili, edu egon, ostiona izan, pasatuta egon/ibili, dantzan balantzan ibili, biajea izan, goxua egon, paxa paxa eginda joan/ibili, ardoz beteta egon, hotzaatik bazabilen/k!, lera eta gurdikue euki, loraute egon, lora-lora inde egon


ebook Ausgabe. Originaltitel: Edith's Diary. New edition.


El Cultivo Ecolgico Huerto Y Jardn Pequeas Joyas - oakleysunglasses.info\neBook El Cultivo Ecolgico Huerto Y Jardn Pequeas Joyas available at oakleysunglasses.info with Format PdF, ePub, Audiobook & Magazine. Please Create a FREE ACCOUNT to read or download El Cultivo Ecolgico Huerto Y Jardn Pequeas Joyas FOR FREE.\nO Reprteramador Uma Anlise Das Disposies Sociais Motivadoras Das Prticas Jornalsticas Do Cidado Comum Portuguese Edition\nBack To Beerand Hockey The Story Of Eric Molson\nDie Pharmakologie Anorganischer Anionen Die Hofmeistersche Reihe Handbook Of Experimental Pharmacology German Edition\nHow To Become An Entrepreneurial Kid Three Inspiring Stories And A Simple Business Plan Workbook\nWaiting For Godot By Samuel Beckett Book Analysis Detailed Summary Analysis And Reading Guide\nHis Strategy The Sumner Brothers Book 5 English Edition\nWalking Disaster A Novel Beautiful Book 2\nEnglischheft 5 Klasse Kurz Geubt Schnell Kapiert Cornelsen Scriptor Kurz Geubt Schnell Kapiert\nHow To Start A Shoe Design Business Start Up Tips To Boost Your Shoe Design Business Success\nProject Management 20 Strumenti Metodologie E Metriche Per Il Successo Dei Progetti\nKeep Calm Youre The Best Dance Teacher Dance Teacher Planning And Record Book Teaching Education Journal Monthly Weekly Organizer Time Planning And Record Book 20182019 Series\nHow To Travel On A Teachers Salary\nLarbitrabilit En Matire De Proprit Industrielle Etude En Droit De Larbitrage International\nIsland Boy English Edition\nGuide Cyclades 2018 Petit Fute\nHuida Al Sur Premio Edeb Juvenil Periscopio


Behe eta erdi tentsioa - Setalde Group\nInstalazio elektrikoen diseinu eta lan burutzearen Aholkularitza eta hornikuntza (BT eta ET)\nZerbitzu globala eskaintzen dizugu behe- eta erdi-tentsioko instalazio elektrikoetan\nSETALDEGROUPeko kideok laguntza emango dizugu instalazioak diseinatzen eta gauzatzen, baita materialaren hornidurari dagokionez ere\nProfesionalentzako etengabeko prestakuntza\nProiektu orotan behar diren materialen banakapena eta balorazioa\nBehe- eta erdi-tentsioko instalazio elektrikoetan behar diren materialen hornidura\nKoadro elektrikoen diseinua eta muntatzeko aholkularitza\nKoadro elektrikoak legeztatzea\nBehe- eta erdi-tentsioko instalazio osoa legeztatzea\nArauei buruzko aholkularitza\nInstalazio elektrikoen azterketa termografikoak\nSare-kalitateko arazoak aztertu eta konpontzea\nGaintentsioetatik babesteko azterlana\nEnergiaren kudeaketa eta kontrola\nEnergiaren efizientziari buruzko aholkularitza\nGure bezeroei zerbitzu globala eskaintzeko premisari jarraikiz, SETALDEGROUPeko Sail Teknikoak aholkularitza emango dizu egiten ari zaren instalazioetarako material egokienei buruz\nBehe- eta erdi-tentsioko merkatuko marka onenekin lan egiten dugu gure bezeroei kalitate handiko materialak bermatzearren\nBanaketa eta kontroleko koadro eta inguratzaile elektrikoak\nEra guztietako instalazioen babesak (magnetotermikoa, diferentziala, gaintentsioak, etab.)\nErretilua, eroaleak, era guztietako kanalizazioak (metalikoa, plastikoa, sareta, etab.)\nBehe- eta erdi-tentsioko kableak, bai eta era guztietako seinale- edo komunikazio-kableak ere\nMaterial txikiak (mekanismoak, minikanala, etab.)\nTresna eta neurri eramangarria\nTransformazio Zentroetan behar den material guztia\nKontagailuak eta babes-kaxak zentralizatzea\nKoadro elektrikoak gure webgunetik konfiguratu ditzazkezu\nMaiatzaren 23an OBO-k gosaltzera gonbidatzen gaitu Lasarten


Irakurriaren ule... (15)\nUBER vs Taxia\nUBER aplikazioa zabaldu denetik hautsak harrotzen ari dira garraioaren sektorean, eta horrek agian aldaketak ekarriko ditu gure bidaiatzeko ohituretan.\nPlentziako badiako ur azpian egon diren 5.500 ardo botila atera zituzten joan den abenduan. Aurtengo uztan itsasoak izan duen eragina nabarmena izan dela diote adituek.\nExercises - Nov 6, 2015 - 22364 Visits


Zerrenda:Bankako monumentu historikoak - Wikipedia, entziklopedia askea.\nZerrenda:Bankako monumentu historikoak\nZerrenda honetan Bankako monumentu historikoak zerrendatzen dira, Ondasun guzti hauek bi motakoak izan daitezke: monumentu historiko sailkatu direnak Merimée identifikatzatzile bat dute; erregistratutako monumentu historiko direnek Merimée identifikatzaile bat izan dezakete higiezina bada eta Palissy identifikatzaile bat higigarria bada.\n43° 07′ 43″ N, 1° 22′ 24″ W / 43.1286°N,1.37333°W / 43.1286; -1.37333\nÉglise Saint-Pierre de Banca\n43° 07′ 35″ N, 1° 22′ 33″ W / 43.1263°N,1.3758°W / 43.1263; -1.3758\nOrriaren azken aldaketa: 6 uztaila 2020, 09:07.


Karmele Larrinaga: “Ez naiz geratuko gorputzak eusten didan bitartean” - Uriola.eus\nKarmele Larrinaga: “Ez naiz geratuko gorputzak eusten didan bitartean”\nAnder Barinaga-Rementeria 2014-02-27 07:30 Kultura-aisialdia Bilbo\nSolokoetxen jaio zen aurtengo inauterietako Zaranbolas, bere hitzetan “Bilboko auzorik onenean”. Otsailaren hasieran izendatu zuten Jon Uriarte kazetariaren bikote izateko aratusteek irauten duten bitartean. Aurreko urteetan bedelfata izana bada ere, aurten ezberdin biziko du Zaranbolas eta Farolinen aurkako epaiketa.\nKarmele Larrinaga da aurtengo Zaranbolas | Ikusi handiago | Argazki originala\nNon zeunden aurtengo Zaranbolas izango zinela jakin zenuenean?\nTolosan nengoen Goenkale telesaileko grabaketa batean eta gogotik ospatu genuen albistearen berri izatean. Ilusio handia egin zigun, bai niri eta bai lankideei. Oso-oso pozik nago.\nZer pasatu zitzaizun burutik?\nSentimendu nahasketa moduko bat sentitzen da. Poztasuna batez ere. Bilbotarra naiz eta ohore bat da horrelako pertsonaia bat izateko aukeratua izatea. Lagunez inguratuta nago eta zoragarria da.\nOrdu gutxi barru ospatuko da Farolin eta Zarambolasen aurkako epaiketa. Hori baina, ez da inauterietako ekintza bakarra izango.\nEz, hori berezia izango da baina beste hainbat ekintza ere egongo dira. Nire asmoa ahalik eta gehienetan parte hartzea da. Ez naiz geratuko gorputzak eusten didan bitartean. Gainera uste dut eutsiko diola.\nAgenda estua izango duzu hurrengo egunotan.\nBai, hainbat elkarrizketa izango ditut. BERTON aldizkarikoa izan zen lehenengoetakoa eta gogoan daukat. Egun oso okupatuak izango dira hurrengoak. Primeran pasatuko dut lagunen alboan. Guzti hau liluragarria da.


Euskadiko Alderdi Sozialista - Euskadiko Ezkerra (ofizialki, gaztelaniaz: Partido Socialista de Euskadi - Euskadiko Ezkerra), PSE-EE (PSOE), Euskal Autonomia Erkidegoko alderdi politiko sozialdemokrata bat da, 1979an sortua. 1993az geroztik, Espainiako Langileen Alderdi Sozialistak (PSOE) Euskal Autonomia Erkidegoan duen ordezkari politikoa da. 1993. urtean Euskadiko Ezkerra alderdi abertzalea PSEn sartu zen. 2014. urtetik, Idoia Mendia da idazkari nagusia. Euskadiko meatzaritza eta industria eremuetan batik bat du PSEk indarra; Bizkaiko ezkerraldean, adibidez.\nEuskadiko Alderdi Sozialista - Euskadiko Ezkerra (ofizialki, gaztelaniaz: Partido Socialista de Euskadi - Euskadiko Ezkerra), PSE-EE (PSOE), Euskal Autonomia Erkidegoko alderdi politiko sozialdemokrata bat da, 1979an sortua. 1993az geroztik, Espainiako Langileen Alderdi Sozialistak (PSOE) Euskal Autonomia Erkidegoan duen ordezkari politikoa da. 1993. urtean Euskadiko Ezkerra alderdi abertzalea PSEn sartu zen. 2014. urtetik, Idoia Mendia da idazkari nagusia. Alderdiak bere izenean Euskadi hitza darama, nahiz eta euskal nazionalismoak sortua izan eta 1936ko Gerra Zibileraino alderdiaren printzipioen aurkakoa izan. Hala ere, alderdiko militante zen Santiago Aznarrek lehenengo Eusko Jaurlaritzaren ikur gisa ikurrina proposatu zuen. Euskadiko meatzaritza eta industria eremuetan batik bat du PSEk indarra; Bizkaiko ezkerraldean, adibidez. Euskadiko Alderdi Sozialista - Euskadiko Ezkerraren gaztediak Euskadiko Ezkerraren Gazteak erakundean biltzen dira. (eu)\nEuskadiko Alderdi Sozialista - Euskadiko Ezkerra (ofizialki, gaztelaniaz: Partido Socialista de Euskadi - Euskadiko Ezkerra), PSE-EE (PSOE), Euskal Autonomia Erkidegoko alderdi politiko sozialdemokrata bat da, 1979an sortua. 1993az geroztik, Espainiako Langileen Alderdi Sozialistak (PSOE) Euskal Autonomia Erkidegoan duen ordezkari politikoa da. 1993. urtean Euskadiko Ezkerra alderdi abertzalea PSEn sartu zen. 2014. urtetik, Idoia Mendia da idazkari nagusia. Euskadiko meatzaritza eta industria eremuetan batik bat du PSEk indarra; Bizkaiko ezkerraldean, adibidez. (eu)\nEuskadiko Alderdi Sozialista - Euskadiko Ezkerra PSE-EE (PSOE) (eu)


Honeypot - Wikipedia, entziklopedia askea.\n3Zainketa, datu sarrera eta arriskuak\nErakutsi/ezkutatu Honeynet belaunaldiak azpiatal\n4.1Lehen belaunaldia (GenI)\n4.2Bigarren belaunaldia (GenII)\n5Legediak eta Honeypot\nHoneypot bat sistemen erasoei eta erasotzaileen tresnei buruzko informazioa lortzeko diseinatua izan den aplikazio, software edo makina multzoa da. Honen bitartez erasotzailearen metodo, teknika, tresna, etab... buruzko informazioa jaso dezakegu gerora begira hauek ekidin ahal izateko gure sistemetan. Honela, hauek eguneratuak egongo dira eta gure segurtasun maila hobetu ahal izango dugu egunez-egun. Sistema hauek, gainera, sare bateko beste zerbitzarietatik arreta kentzeko erabil ditzakegu honela garrantzizko zerbitzari batean erasoa pairatu ordez gure amu bezala ezarritako Honeypotean jasango dugularik (hala ere, hau ez da oso gomendagarria, Honeypot sistemak arriskutsuak baitira). Horrez gain, erasoaren xehetasunak jakin ahalko ditugu aurrerantzean gure sistema eraso mota horretatik babestu ahal izateko.\nAipatu beharra dago, gaur egun wireless teknologiak duen bultzada dela eta, Wireless Honeypot-ak ere eskuragarri ditugula. Badira Honeynet deituriko sistemak ere, Honeypot-ez osatutako sareak direnak. Hauen bitartez erasotzailearentzat erakargarriagoa gerta daitekeen sistema bat lortu nahi da.\nInterakzio baxukoak[aldatu | aldatu iturburu kodea]\nInterakzio baxuko sistemetan makina eta sistema eragile birtualez baliatzen dira. Hauek amu bezala erabiltzen dira kasu gehienetan ez baitira oso erabilgarriak.\nInterakzio altukoak[aldatu | aldatu iturburu kodea]\nInterakzio altuko sistemetan, ordea, makina eta sistema eragile errealak erabiltzen dira. Hauek ikerkuntza arlora zuzenduta daude, baina arrisku maila nahiko altua dute.\nSare bat edo sarea izatea simulatzen duen sistema bat da, eta, era berean, interakzio handiko Honeypot mota. Erasotzaileen informazio handia lortzeko erabiltzen da, hauen tresna berriak, eraso mota berriak edota motibazioak aurkitzeko kasu. Beti izan da arazo handia eraso bat antzematea, are gehiago sarean erasoa jarraitzeko hauek duten informazio bidalketa handiekin, eta arazo hori konpontzen du Honeynet-ak. Honeynet erasotua izateko sortutako sarea denez, ez du ia informazio garraiorik edukiko eta iristen zaizkion atzipen gehienak erasoren bat izango dira.\nBi dira Honeynet bat sortzeko beharrezko premisak: Datuen Kontrola eta Datuen Atzematea.\nDatuen Kontrola oso garrantzitsua da. Blackhat-ekin lan egitean beti daude arriskuak -Blackhat-ak beste sistemak asmo maltzurrekin erasotzen dituzten pertsonak dira, eta Dark Hacker edo Cracker ere deitzen zaie - eta gure lehen helburua Honeypot-ak beste makina bat erasotzea galeraztea izan behar da. Horregatik da garrantzitsua Datuen Kontrola. Erasotzailea mezuak bidaltzen saiatuko da, mail nahiz irc bitartez. Erronka hauek galeraztea da, erasotzailea konturatu gabe.\nDatuen Atzipena erasoaren datu guztiak lortzean datza eta hau da Honeynet (eta Honeypot) baten benetako helburua. Kontutan hartu behar da erasotzaile gehienen lehen helburua beren burua administratzaile bezala ezartzea dela. Beraz, ez dugu arazo makala, erasotzailea gure datu atzipenaz ez konturatzea lortu behar baitugu, bera administratzaile izanik. Horretarako, datuak urrunean gordeko ditugu, Honeypot arruntetan egiten den bezala. Informazioa lortzeko gakoa, datuak mailaka atzitzean dago. Gero, maila bakoitzean lortutako datuak elkartuz, ulertu ahalko dugu erasotzaileak egin duena (lanaren zati honi analisi forensea deitzen zaio).\nErakunde handietan Honeypot asko egon daitezke, eta hauen datuen bilketa bat egin beharko dute, modu zentralizatu batean.\nHoneynet Project-ek - Honeynet Project teknologia hauen inguruan iniziatiba daraman taldea da - Honeypot edo Honeynet bat garatu nahi duen edozein erakunderako dokumentu bat sortu du.\nZainketa, datu sarrera eta arriskuak[aldatu | aldatu iturburu kodea]\nHoneynet bat ez da martxan jarri eta ahaztu daitekeen zerbait. Blackhat-en ekintzak denbora errealean aztertuz datu erauzketa eta analisi ahalmena maximiza dezakegu. Gainera informazio erauzketak, hau da, analisi forenseak, denbora asko behar du. Erasotzaile aditu baten erasoak zer egin duen jakiteak (30 minutuko eraso batek, adibidez) 30-40 orduko analisi forensea beharko luke, honek diru gastu handi bat suposa dezakeelarik (2000 eta 22000 euro inguru kontsultorearen arabera). Mantenu konstante bat behar du Honeynet-ak funtzionamendu ona izan dezan. Zer edo zer gaizki badoa (eta joango da) ahalik eta azkarren konpondu beharko dugu gure sistemaren osotasuna bermatzeko.\nHoneynet bat instalatzeak gure eta besteen sareko sistemen integritatea arriskuan jar dezake eta gu honen erantzule gara. Honeynet-a gure eskuetatik deskontrolatzen bada gure errua izango da eta honen erantzule zuzenak izango gara. Gure Honeynet-aren bitartez beste sistema batzuk atzitu ditzakete.\nArgi izan behar dugu, baita, halako sistema baten instalazioak ez dituela gure segurtasun arazoak konponduko, berez, probabilitate handiagoa dugu eraso bat jasotzeko Honeynet bat izanik. Enpresen segurtasunari begira hobe da segurtasun sistemen hobekuntzan ihardutea (zifratze protokoloen erabileran, sistema erregistroen gainbegiraketan, etab.).\nHoneynet belaunaldiak[aldatu | aldatu iturburu kodea]\nBi teknologia nagusi bereiz ditzakegu Honeynet bat garatzeko asmoa badugu: Lehen Belaunaldiko Teknologia - GenI - eta Bigarren Belaunaldiko Teknologia - GenII -.\nLehen belaunaldia (GenI)[aldatu | aldatu iturburu kodea]\nGenI teknologiek Datu Kontrola eta Datu Atzematea neurri soil eta eraginkorrekin inplementatzen dituzte. Inoiz Honeynet bat garatu ez duen edonor GenI teknologiekin hasi beharko litzateke. Ez dira GenII bezain eraginkorrak, baina beraien sinpletasuna eta urteetan zehar jasan dituzten probei esker, nahiko fidagarriak dira.\nNormalean bi osagai nagusi dituzte, firewall-a eta router-a. Lehena, barruranzko nahiz kanporanzko konexioak kontrolatzeko dugun tresna garrantzitsuena da. Bigarrena, iragazketa honentzat gehigarri bat dela esan daiteke. Firewall-ak barruranzko konexio oro onartuko du, baina kanporakoak mugatuko ditu. Nahi dugun funtzionalitatearen arabera, Honeypot batetatik Interneterako konexio kopuru bat aukeratu beharko dugu. Kopuru horretara iristean, firewall-ak beste edozein konexio debekatuko du. Eraso automatizatuak harrapatu nahi baditugu, harrak kasu, ez dugu zertan kanporanzko konexio bat ere onartu behar. Baina Blackhat-en aurka ari bagara, komeni zaigu hauei malgutasun minimo bat ematea, ezer susma ez dezaten. Gero eta konexio gehiago baimendu, orduan eta aukera gehiago izango ditu erasotzaileak eta gehiago ikasi ahal izango dugu, baina beste sistema bat kutsateko arriskua ere handiagoa izango da.\nHoneynet Project-ekoen ustez, 5-10 konexio nahikoak izan ohi dira Blackhat-a pozik mantentzeko. Hala ere, eguneko 24 orduetan sistema gainbegiratzen pertsona bat izan dezakeen erakunde batek konexio kopuru mugagabea onar dezake. DoS eraso bat pairatuz gero, pertsona honek desgaitu dezake. Logikoki, oso erakunde gutxik manten dezake sistema denbora guztian gainbegiratuta.\nHaatik, router-a dugu firewall eta Honeynet-aren artean. Bi arrazoi ditugu honetarako: Bata, suhesia ezkutatzea. Honeypot baten barruan dagoenean, bera eta kanpoko sareen artean router-a bakarrik ikusiko dute erasotzaileek. Bigarrena, router-a atzipen kontrol bezala erabiltzea. Honela firewall-a osatuko dugu, Honeynet barrutik beste sistema bat erasotzea ekiditeko.\nFirewall eta router-aren konbinaketa kanporanzko trafikoa kontrolatzeko teknika eraginkor bat da beraz, Blackhat-ei egin behar dutena egiteko malgutasuna ematen badiegu ere, beste sistemen aurkako erasoak ezeztatuko baititugu. Datuen Kontrola bermatu ondoren, Datuen Atzematea izango da gure helburu nagusia. Horretarako hiru geruza kritiko erabiliko ditugu. Lehen geruza firewall-a bera da. Gure firewall-ak konexio guztiak erregistratuko ditu, eta gainera konexio berri bat egiteko saiakera bat dagoenean abisatu egingo gaitu. Ostera, konexioa Honeypot baten barrutik badator, hau kutsatua izan dela esan nahi du, eta kasu horretan alarma berezia aktiba daiteke (Honeynet Project-en kasuan, e-mail bat bidaliko liguke eta mezu bat “busca” batetara).\nBigarren geruza IDS sistema da. Bi helburu nagusi ditu: Lehena (eta, dudarik gabe, garrantzitsuena) sareko aktibitate guztia atzematea da. Sareko pakete oro atzeman eta erregistratuko du. IDS sistema Honeynet-eko beste sistemek partekatzen duten gune fisiko batean dago, 'gainbegiratze portu' batean hain zuzen, eta beraz, sareko aktibitate osoa erregistra dezake. Erregistro hauek Blackhat-aren ekintzak aztertzeko erabilko ditugu. IDS sentsorearen bigarren helburua edozein ekintza susmagarri ematen denean gu abisatzea da. Hala ere, funtzio hau ez da hain garrantzitsua, Honeypot batean ematen den edozein ekintza, definizioz, susmagarria baita.\nAzken geruza sistemek berek osatzen dute. Sistema nahiz erabiltzailearen aldetik eman diren ekintza guztiak atzematea da gure helburua. Hau lortzeko lehen estrategia, sistemaren erregistro guztiak era lokalean gordetzeaz gain, urruneko erregistro zerbitzari batean gordetzea da. Unix sistemetan nahikoa izaten da konfigurazio fitxategian urruneko 'syslog' zerbirzarirako sarrera bat gehitzea. Aitzitik, Windows sistemetan informazioa urrutitik erregistratzeko aplikazioren bat erabili beharko dugu. Ez dugu zertan urruneko 'syslog' zerbirzaria ezkutatu behar. Alderantziz, Blackhat-ak detektatzen badu, egin dezakeen okerrena 'syslogd' desgaitzea da (Blackhat askoren portaera estandarra da hau). Hau gertatzen bada, ez ditugu erregistro oso jarraiak lortuko, baina gutxienez jakingo dugu nondik eta nola sartu den. Maila altuagoko Blackhat-ak urruneko 'syslog' zerbirzaria atzitzen saiatuko dira, beraien arrastoak ezkutatu nahian. Hori da, zehazki, guk nahi duguna. Eskuarki, 'syslog' zerbitzaria nahiko sistema seguruagoa da. Ondorioz, sistema honen kontrola hartu nahi badu, Blackhat-ak teknika aurreratuagoak erabili beharko ditu. Eta gu hor egongo gara, hauek atzematen eta ikasten. Gainera, 'syslog' zerbitzariko kontrola lortu eta erregistroak garbitzea lortzen badu ere, ez dugu ezer galduko. Izan ere, ez dugu ahaztu behar sarean dagoen gure IDSak sarean eman den ekintza guztien erregistroak gorde dituela. Sistemaren datuak lortzeko bigarren estrategia teklen sakatzea atzematea eta pantailaren argazkiak ateratzea da, gero hauek beste sistema batetara bidaliz. Hala ere, kasu gehienetan lehen estrategia erabiltzea gomendatzen da.\nBigarren belaunaldia (GenII)[aldatu | aldatu iturburu kodea]\nDatuen kontrol eta atzematerako aipatu berri ditugun mekanismoak eraginkorrak dira, baina hobetuak izan daitezke. Gen II Honeynet-en helburua, garatzeko errazagoak eta antzemateko are eta zailagoak diren soluzioak aurkitzea da. Gen II Datu Kontrolak erasotako sistemarekin elkarrekintza handiagoa ematen dio erasotzaileari, era berean, bere ekintzengan kontrol handiagoa -eta antzemateko zailagoa- ematen duelarik. Espero da erasotzaileari bere ekintzetan askatasun handiagoa emanda, batik bat irteera konexioetan, hauei buruzko informazio gehiago jaso ahal izango dugula. Hau, Blackhat ekintzen aurrean erantzun zuhur eta malguago bat eraikita lortzen da. Ondoren, Gen II teknologiaren kontzeptuak argituko ditugu.\nGen II Honeynet-ek balditza guztiak gailu bakarrean batzen dituzte. Honek esan nahi du, datuen kontrol, atzemate eta bateratzea baliabide beretik egingo direla. Honela, errazagoa izango da Honeynet baten mantenu eta garatzea. Gailu bakar hau, zubi baten antzera arituko den bigarren geruzako igarobide bat izango da. Hainbat onura eskainiko dizkigu: bigarren geruzako gailua izateak zailagoa egingo du antzemateko, ez baitu IP pilarik. Ez dago ez trafiko bideratzerik ezta TTL-an dekrementurik. Gailua nahiko izkutatua dagoenez, erasotzaileek ez lukete jakin behar bere trafikoa aztertua edo kontrolatua izaten ari denik. Bigarren onura bezala, igarobidea denez, trafiko oro - bai sarrerakoa bai irteerakoa - gailuan zehar pasako dela aipa genezake. Modu honetan, trafiko guztia gailu beretik atzematea posible izango da.\nDatu kontrolaren lehen aurrerakuntza, baimenik gabeko trafikoa antzemateko gaitasuna izango da. Erasotzailearen kanporako aktibitatearen aztarnaren jarraitzea kanporako konexioen zenbatzeaz egin ordez, aztertze adimentsuagoa egingo dugu, konexio motak identifikatuta. Bere ekintza eta asmoen arabera baimendu gabeko ekintza identifikatuko dugu. 30 irteerako FTP konexioa egiten saiatzen bada, ez da arazorik izango. Bestalde, Honeynet bat ez den sistema baten aurkako kanporako FTP exploit bakar bat egiten saiatzen bada, ekintza mota hau kontrolatua izan behar da. Adimen gehiagoko analisi hau erasotzailearen ekintzetan oinarrituta egin nahi dugu, ez kanporako konexioetan oinarrituta soilik.\nBigarren aurrerakuntza, baimendu gabeko aktibitateari erantzuna emateko moduan dator. Besterik gabe konexioak desgaitu ordez, erasotzailearen aktibitatea kontrolatu edo modifikatu nahi dugu. Erasoa Honeynet-etik irtengo da, baina eraginik gabe. Helburua, erantzunok erasotzaileak antzemateko askoz ere zailagoak izatea da. Erregulatze hau, bigarren geruzako igarobidetik paketeak pasatzerakoan egingo dugu. Adibidez, erasotzaileak Honeynet barnean sistema baten kontrola bereganatu eta Honeynet ez den beste sistema baten aurka FTP exploit bat bidaltzen saiatzen denean. Gen I teknologiarekin, datuen kontrola mugatua da, kanporako konexioen bostgarren saiakeraren ondoren, aktibitate oro - exploit-ak barne - blokeatu egingo baita. Aldiz, Gen II teknologiarekin, exploit saiakera hau identifikatua izango da eta ez-eraginkor bihurtua. Bigarren geruzako igarobideak exploit-aren kodetik hainbat byte aldatuko ditu, bere funtzionalitatea baliogabetuz, ondoren eraginik gabeko erasoari jarraitzen utziko diolarik. Erasotzaileak, bere exploit-a bidalia izan dela ikusi eta erantzuna jaso beharko luke, baina zergatik ez dabilen jakin gabe. Erasotzailearen ekintzengan kontrol handiagoa lortuko dugu berak jakin gabe. Gainera, erantzunak faltsutzeko aukera izango dugu, konexio osoak blokeatuz bezala, konexioak eteteko RST paketeak bueltatuta.\nDatuen kotrola hobetzeaz gain, Gen II teknologiak, datuak atzemateko gaitasuna dexente handitzen du. Gen I teknologiaz, datu gehiengoa sare mailan eskuratzen zen, sniffer (IDS siteman) eta firewall bidez. Gen II-rekin, datuak sistema eragilearen nukleotik bertatik lortzen dira. Honekin, komunikatze teknika edozein izanda ere (SSH, SSL, IPSEC) datuen atzipena bermatzen da.\nHoneynet Birtuala[aldatu | aldatu iturburu kodea]\nHoneynet Project ikertzen ari den beste arlo bat Honeynet birtualak dira. Hauek, Honeynet baten elementu guztiak sistema fisiko bakarrean batzen dituzte. Ez dute datuen kontrol, atzemate eta bateratzearen baldintza soilik betetzen, horretaz gain, Honeypot-ak sistema bakarrean exekutatzearen abantailak dakarzkite. Honeynet birtualek Gen I eta Gen II teknologiak erabiltzeko aukera emango dute. Orain, Honeypot-ak sistema eragileak direla esateko moduan gaude. Ez dago emulatutako ezer. Abantaila kostu eta eraginkortasunean dator. Askoz ere merkeagoa da Honeynet baten elementu guztiak exekutatzeko sistema bakarra erabiltzea eta sinpleagoa da mantendu eta garatzeko.\nLegediak eta Honeypot[aldatu | aldatu iturburu kodea]\nHerrialde bakoitzean legedi ezberdinak daudenez, zaila da Honeynet (edo Honeypot) bat eraikitzeak duen legaltasuna argi izatea. Ez dago dudarik sistema arriskutsuak direla, eta gerta litekeela maila altuko Blackhat batek gure sistema kontrolatu eta honen bidez beste sistemak erasotzea. Honeynet Project, adibidez, Estatu Betuetako Justizia Sailko kideekin ari da elkarlanean kontu hauek zilegiak ote diren argi uzteko. Baina, Estatu Batuetatik kanpo, Honeynet bat eraikitzeko asmoa duen erakundearen ardura da, ezertan hasi baino lehen, bere zuzenbide aholkulariekin hitz egitea, gero arazorik ez izateko.\nMugimenduak dokumentatzen[aldatu | aldatu iturburu kodea]\nArazo handienetariko bat erasotzaileen mugimenduak dokumentatzea da hauek jakin gabe. Hasteko, ez dugu informazio iturri bakar baten menpe egon nahi. Zerbait gaizki joan daiteke edo zerbait ezabatu eta erasoari buruzko informazio gabe gera gaitezke. Horregatik, esanguratsuago izango zaigu informazioa laginetan erauztea. Gero eta informazio gehiago jasota, nahiz eta hauetariko bat galdu, ez gara esku hutsik geratuko. Geroz eta informazio iturri gehiago, orduan eta informazio zehatzagoa lortu ahalko dugu. Lehen esan bezala, gure lehen informazio lagina firewall-etik lortuko dugu. Honekin, datu mugimenduak ikusi ahal izango dugu, gure sistematik zein informazio atera nahi izan den jakiteko, edo zein konexio ezarri nahi diren jakiteko (portu eskaneatzeak, etab.). Bigarren informazio iturria sistemaren log-ak izango dira, honela kernel nahiz erabiltzaile prozesuen gorabeherak gainbegiratuko ditugularik. Hala ere, erasotzaile batek egingo duen lehen gauza sistemako log-a aldatzea izango da. Hemen dator lehen erronka, gure 'syslog'-a beste zerbitzari betean gorde behar dugu Backhat-a ohartarazi gabe. Normalean, firewall batez banaturiko sare desberdin batean kokaturiko zerbitzari batean gordeko dugu. Honen arazoa, sniffer baten bidez erraz antzeman daikeela da. Hala ere, normalean erasotzaileen ohitura 'syslog'-a akatzea da, beraz, normalean ez dira honetaz ohartuko. Hirugarren informazio iturria firewall-ean kokaturiko sniffer bat litzateke. Honen bidez (jakinda Honeypot-erako bide bakarra firewall-a dela) trafiko guztiaz atzituz Blackhat-ak ikusi nahiz idazten duen guztia jaso ahalko dugu. Laugarren informazio iturria Tripwire bat martxan jartzea liteke; honekin gure sisteman eraldatutako kode bitarrak (bynaries) antzeman ditzakegu. Azken hau, sistema erauzkarri batean antolatzea komeni zaigu (floppy bat adibidez). Bertan bai Tripwire bai honen datubasea gordez. Honek datuen osotasuna bermatuko liguke. Gainera, oso tresna forense ona da, erasotzailearen fitxategi aldaketak zehazki azter baititzakegu. Informazioa gordetzeko garaian ez zaigu komeni Honeypot-an bertan edukitzea bi arrazoi nagusigatik. Lehena; Honeypot-ari gero eta aldaketa gutxiago egin, hobe. Aldaketa asko jasaten baditu, Blackhat-a zer edo zer gertatzen ari delaz ohartaraz daiteke. Eta bigarrena, informazio hori gal dezakegula da: noiz edo noiz erasotzailea root moduan jarri eta hainbat ekintza egikaritu ditzake, log-ak ezabatu kasu. Guzti hau oinarri bezala hartuta kontutan izan behar dugu blackhat-a geroz eta adituagoa izan geroz eta prebentzio altuagoak hartu beharko ditugula.


Chronique Homo digitalus: Promouvoi...\nSERIGRAFIA LANA 2.\n1. Eguna

Lehenengo egunean egin genuen:

1-Lagunen baten argazkia atera

2-Argazkiak inprimatu eta egin behar genuen nahi genuen marrazkia 3- “Papel de cebolla” erabiliz marrazki permanente batekin birpasatu genuen

4-Eta amaitzeko marrazkia eskaneatu eta inprimatu

\n2 EGUNA

5-Nylonezko tabla bat margo berezi batez margotu

6-Behin amaituta kutxa berezi batean sartu genuen

7-Txapapote moduko tinta bat bota genuen

\nGure argazkiak atera

1.urratsa izan zen beste lagun baten argazkiak atera

2. urratsa argazkia atera eta gero, gorputz osoa moztu eta gure aurpegia paper batean jarri genuen. Gero egin nahi genuen marrazkia egin genuen

\nGero(papel de cebolla) erabiliz marrazki bat egin behar zen.

3 urratsa izan zen egin genuen marrazki inprimitzea eta “papel de ceboilan” eta edding batekin birpasatzea.

\nMarrazkia eskaneatu eta inprimitu

4. urratsa: birpasatutako marrazkia eskaneatu eta inprimitzea da.

Nylonezko tabla bat margotu genuen pintura berezi batez.

\n

Gero kutxa berezi batean sartu tabla eta kutxa egiten duena marrazkia tablan jartzea da.

\nTxapapote moduko margoa bota

Gero makina batean margo berezia bota eta pintzela batez mugitu.

Azkenik pintura kamisetara pasatu eta egin nahi genuen marrazkia aterako da.


"3 Ene Kantak"ek denboraldi berria aurkeztu du Gasteizen, irailaren 1ean\nHaurrei zuzendutako saioa ETB3 telebista katean eta eitb.eus-en izango da ikusgai gaurtik aurrera.\n"Ene Kantak" umeentzako saioak FesTValaren 12. edizioa ireki du Gasteizen\n''3 Ene Kantak''ek denboraldi berria aurkeztu du\n"3 Ene Kantak" saioaren bigarren denboraldia aurkezteko emanaldia eskaini zuten, irailaren 1ean, Ene Kantak taldeko kideek Gasteizen. FesTVal telebista jaialdiaren barruan egin zuten, Gasteizko Europa Biltzar Jauregian.\n"3 Ene Kantak" saioa haurrei zuzendutako ETB3 telebista katean eta eitb.eus-en izango da ikusgai gaurtik aurrera. Abestiak, dantzak eta esketxak, bideoklipak, buruhandi eta erraldoiak, eskulanak eta sorpresa ugari ekarriko ditu Ene Kantak taldeak aurtengo ikasturtean ere.\nUdako oporrak amaituta, irailaren 7an, indarberrituta itzuliko da "3 Ene Kantak" haurrentzako saioa. Urbi, Eneko eta Nerea, Astonauta eta Satorjator lagunekin batera, etxera bueltatu dira. Gure familia honek abesten eta dantzatzen ematen du egun osoa, eta musika talde bat sortzeko ideia bururatu zaie. Taldearen izenaren bila eta abestiak egiteko antolatu beharko dira. Urbik, beti bezala, bere asmakizun batekin beraien helburua erraztuko die. Zer asmatu du oraingoan?\nDenboraldi honetan, lagun berriak, umorea barra-barra, giro aparta eta musika ugari izango ditugu. Dantzateka, Atxa Mitxa, Tokikliki, Margolanak eta Erraldoien Txokoa ataletan, berrikuntza eta sorpresa ugari ekarriko dizkigute. Zorionak atal arrakastatsuarekin jarraituko dute oraingoan ere, urteak bete dituzten Hiru3 klubeko kide gaztetxoek euren argazkiak telebistan ikusteko aukera izan dezaten.\nHori guztia, hilaren 7tik aurrera izango da ikusgai, 08:15ean eta 20:30ean, ETB3n eta eitb.eus-en. Ez galdu!\nSaioko eduki guztiak "3 Ene Kantak" saioaren webgunean nahiz HIRU3 aplikazioan izango dira ikusgai, telebistan eskaini bezain laster, eta HIRU3 aplikazioan telebistan eman ez diren eduki esklusiboak egongo dira. Gainera, saioa osorik ikusteko aukera izango da, bai aplikazioan, bai Nahieran atarian.


Atala(k): Trikitixa albisteak Mai\t26\nErdizka Trikitizale Elkarteak eta Euskal Herriko Trikitixa Elkarteak trikiti topaketa antolatu dugu elkarlanean.\nNOIZ: Ekainaren 28tik 30era\nNON: Elosuko aterpetxean (Bergara)\nIZENA EMATEKO: idatzi trikitixa@trikitixa.net helbidera ekainaren 15a baino lehen.\nBertan izango dira, besteak beste, Ruben Isasi (ikastaroa eskaintzen) eta Maixa Lizarribar eta Itsaso Elizagoien solasaldian (Izerrek gidatua).\nAtala(k): Trikitixa albisteak Mai\t21\nTRIKITIXA UDALEKUAK 2015\nErdizka Trikitizale Elkarteak udalekuak antolatu ditu.\nNORI ZUZENDUA: 2000 eta 2005 urteen artean jaiotako trikitilariei\nNOIZ: Ekainaren 24tik 27ra\nNON: Elosu (Bergara)\nMaiatzaren 12tik 30era (plaza mugatuak)\nIzena eman edo informazio gehiago jakiteko: trikitixaudalekuak@hotmail.com\nAtala(k): Trikitixa albisteak Mai\t18\nBIZKAIKO TRIKITIXA EGUNA\nBizkaiko Trikitixa Elkarteak Trikitixa Eguna antolatu du:\nNOIZ: Ekainaren 6an\n12:00etan trikitilarien topaketa Solar plazan\n12:30etatik aurrera kalejira eta trikipoteoa herritik\n15:30ean bazkaria Merkatuan\n22:00etan erromeria Imuntzo eta Belokiren eskutik Solar plazan\nBazkaria 12€ kostako da. Izena emateko azken eguna: Ekainaren 3a.\nInformazio gehiago: bizkaia@trikitixa.net edo 665 716 390\nAtala(k): Trikitixa albisteak Api\t27\nAndutz kultur taldeak Itziarko erromeria eguna antolatu du Maiatzaren 2rako.\n12:15 Itziarko eta Bianako dantzariak (herriko plazan)\n14:30 Herri bazkaria (frontoian)\n18:00 Erromeria (herriko plazan)\n23:00 Erromeria soinujoleekin\nBertan izango dira Hernaniko fanfarrea, Hernaniko albokariak, Zubietako joaldunak, Debako eta Hernaniko txistulariak, Hernaniko dultzaineroak, Xabi Etxaniz eta Ainara Saizar, Saioa Lizaralde eta Idurre Arriola, Jagoba, Naia eta Janire eta Maitane eta Alaitz.


Irekia Eusko Jaurlaritza - Gobierno Vasco :: Eusko Jaurlaritzaren eta Canal+en arteko lankidetza hitzarmena\nEusko Jaurlaritzaren eta Canal+en arteko…\n\nCanal +ekin lankidetza hitzarmena Iturria: Irekia\n\nEusko Jaurlaritza eta Canal+en lankidetza hitzaremena Iturria: Irekia\n\n\n\nEusko Jaurlaritzaren eta Canal+en arteko lankidetza hitzaremena Iturria: Irekia\nCristina Uriartek, Hezkuntza, Hizkuntza Politika eta Kulturako sailburuak, Patxi Baztarrikak, Hizkuntza Politikarako sailburuordeak, eta Alex Martínez Roig-ek, Canal+-eko Edukien Zuzendari Orokorrak, Eusko Jaurlaritzak kate pribatuarekin sinatutako lankidetza hitzarmenaren berri eman dute gaur Donostian. Akordio honi esker, Canal+-ek jatorrizko bertsioan eta euskarazko azpitituluekin eskainiko ditu bere estreinaldi gehienak (euskaraz eta gaztelaniaz sortutako lanak izan ezik beste guztiak azpititulatuko dira). Honela, ikusleak puntako telesailak eta filmak kontsumitzeko aukera berri bat izango du hemendik aurrera. Eusko Jaurlaritzaren ustez, emandako pausu hau oso garrantzitsua da euskararen normalizazioari dagokionez.\nInformazio gehiagorako, jo atxikitako PDF dokumnetura\nRT @azpitituluak: Canal+en akordioaren albistean http://t.co/yXkllTvqIx aukeraturiko irudian ez dute itzulpenarekin asmatu: Oncle? http://t…\nCanal+en akordioaren albistean http://t.co/yXkllTvqIx aukeraturiko irudian ez dute itzulpenarekin asmatu: Oncle? http://t.co/F0Hv2pGlJQ\nRT @Poziktibity: Eusko Jaurlaritzaren eta Canal+en arteko lankidetza hitzaremena, http://t.co/dP6VDarGIS @Irekia bidez.\nRT @eitbeus: RT @Poziktibity: Eusko Jaurlaritzaren eta Canal+en arteko lankidetza hitzaremena, http://t.co/Ps3Rw0IYZD @Irekia bidez.\nRT @Poziktibity: Convenio de colaboración entre Gobierno Vasco y Canal+, http://t.co/le8z0LrBWL vía @Irekia.\nRT @Poziktibity: Eusko Jaurlaritzaren eta Canal+en arteko lankidetza hitzaremena, http://t.co/Ps3Rw0IYZD @Irekia bidez.\nConvenio de colaboración entre Gobierno Vasco y Canal+, http://t.co/le8z0LrBWL vía @Irekia.\nEusko Jaurlaritzaren eta Canal+en arteko lankidetza hitzaremena, http://t.co/dP6VDarGIS @Irekia bidez.\nconvenio_colaboracion_canal... 80 KB (jpg)\nthe_lone_ranger_.jpg 300 KB (jpg)\ngravity.jpg 200 KB (jpg)\nthe_lone_ranger.jpg 300 KB (jpg)\nCanal__hitzarmena_PO_eusk.pdf 200 KB (application/pdf)\nLehendakariak Euskal Herria “Euskara Herria” bihurtzeko deia egin du


255 Parkcreek Dr, Seguin, TX 78155 | MLS 1486373 | Listing Information | San Antonio Real Estate-SABOR-San Antonio Board Of Realtors®\n255 Parkcreek Dr, Seguin TX, 78155 (Residential)\nLast Updated: 10/30/2020 3:23 PM\nDescription for 255 Parkcreek Dr Seguin, TX 78155\nLot Size: 0.34 Acres Square Feet: 2,280 (approx) Price per Sq. Ft.: $74.56\nAppliances: Ceiling Fans,Chandelier,Washer Connection,Dryer Connection,Stove/Range,Refrigerator,Disposal,Dishwasher,Ice Maker Connection,Smoke Alarm,Electric Water Heater,City Garbage service\nAdditional Interior Features: Two Living Area,Eat-In Kitchen,Two Eating Areas,Island Kitchen,Walk-In Pantry\nTurn into Park Creek home is located on the left.\nThis content last refreshed on 10/30/2020 3:23 PM. Some properties which appear for sale on this web site may subsequently have sold or may no longer be available.\nI am interested in 255 Parkcreek Dr, Seguin, TX 78155.